open-index/open-wikipedia-markdown huggingface dataset:
保安員

**保安員**（）係保安服務業嘅前線人員。渠哋又叫**護衞員**（）同埋**警衛**，俗稱**看更**（）。香港人常用嘅稱呼**石蹺**（）(又寫成**石Q**）同埋**實蹺**（）（又寫成**實Q**），係模仿英詞「security」前半發音而來咖。

保安員職位有好多類；以香港法例第460章《保安及護衞服務條例》，分為AB牌（大廈看更）、C牌（持散彈槍嘅銀行護衛、解款員）同埋人身保鏢幾種。

## 各地保安員

### [[香港]]

#### 法規
1996年之前，香港嘅保安員係受香港法例第二九九章*看守員條例（Watchmen Ordnance）*規管嘅。呢條法例並唔完善，例如，呢條法例並未提及開設保安公司嘅條件、亦無提及安裝同維修保安系統嘅人要有乜嘢資格。另外，由於法例只係針對「看守員」，當年有尐僱主以「管理員」（Caretaker）名義請人。再者，政府當年嘅監管亦唔足夠，未能杜絕無牌從業員。法例亦無規定從業員必需受培訓，難以保證行內從業員有無掌握工作上必要嘅知識。

1996年，香港政府從新立法，以香港法例第四六零章*保安及護衛服務條例*取代*看守員條例*。新法例規定所有擔任保安工作嘅人都必須持有「保安人員許可證」。而所有向客戶提供保安服務嘅公司必須持有「保安公司牌照」。

根據條例，保安工作（security work）係指：
*(a) 護衞財產；
*(b) 護衞任何人或地方以防止和偵測罪行的發生；（由2000年第25號第2條代替）
*(c) 安裝、保養或修理保安裝置；
*(d) 為個別處所或地方設計附有保安裝置的系統

根據條例，「保安及護業管理委員會」係保安業嘅主管機構，但係所有保安人員許可證同保安公司牌照要去香港警務處嘅牌照課辦理。

#### 保安人員許可證類別
保安人員許可證分四類：甲、乙、丙、丁。
* 甲類保安人員許可證持證人只能夠喺「單橦式大厦」做保安、唔可以帶槍、只要有醫生紙證明佢嘅健康狀況可以唔受年齡限制。
* 乙類保安人員許可證持證人一樣唔可以帶槍，但佢哋可以任何地方擔任保安工作，呢個類別嘅許可證有年齡上限，最多只可以做到七十歲。
* 丙類保安人員許可證持證人可以帶槍，呢個類別嘅許可證都有年齡上限，最多可以做到五十五歲。
* 丁類保安人員許可證持證人可以安裝、設計、同維修保安裝置，呢個類別嘅許可證無年齡上限。

另外，針對以往有從業員連續做好多更嘅問題，許可證上面寫明保安人員每個月最多只可以做三百七十二個鐘，即係以一個月三十一日計，每日最多只可以做十二個鐘。

#### 培訓
*看守員條例*年代，由於法例未有強制規定保安人員需要接受培訓，所以當時只有少數有規模嘅公司會向自己嘅僱員提供培訓，而且未必會認可僱員喺第二度接受嘅培訓。*保安及護衛服務條例*年代初期，依然係各保安公司自己向新入職保安員提供培訓。但係後嚟，政府宣報保安人員除咗要有保安人員許可證之外，重必需要有培訓證書。而且呢張培訓證書嘅有效期內，保安人員轉換工作唔需要另外再接受培訓。呢個政策令各大「人力資源培訓」機構開始向有意入行嘅人提供培訓。

### [[美國]]
美國各州都有自己嘅監管機構管理州內嘅保安人員。

#### [[加利福尼亞州]]
加州保安業嘅監管機構係消費者事務部（The Department of Consumer Affairs，DCA）轄下嘅保安及調查服務處（Bureau of Security and Investigative Services）。根據佢哋嘅網頁，喺加州做保安員嘅基本條件係：
*年滿十八歲，
*通過加州司法部同聯邦調查局嘅犯罪紀錄審查，
*完成四十個鐘嘅培訓（但呢個四十小時培訓唔一定要一次過完成晒）。
通過上述條件，再交齊費用之後，申請人會獲得一張保安員許可證。許可證有效期係兩年，持證人必須喺許可證到期前完成續證手續，先可以繼續做保安。

持有保安員許可證唔代表可以佩帶武器，如果申請人打算佩帶武器，例如警棍、胡椒噴霧、電擊槍、或者槍械，就必需要向保安及調查服務處另外申請執照。每樣武器都有相應嘅執照，申請人只能佩帶執照許可嘅武器（例如，持證人有槍械執照唔可以佩帶警棍，除非佢有警棍執照）。

另外，每樣執照有唔同嘅發牌條件，亦有唔同嘅期限。例如槍械執照，所有新申請人必須先完成十四小時課程並且考試合格先會得到執照。槍械執照只允許持證人佩帶指定口徑嘅槍（例如申請人考試時用嘅係格洛克17手槍，噉佢只能佩帶九毫米口徑嘅手槍）。執照有效期係兩年，而且必須每年去認可嘅靶場打兩次靶，另加續牌嘅射擊考試，持證人必須做足，否則個執照就無效。

## 睇埋
*自衞隊

## 拎

* 香港法例第460章《保安及護衞服務條例》原文
驗大便

**驗大便**係驗身、健康檢查嘅一種方法，了解病人嘅內臟同消化系統嘅健康問題，例如大便見血、消化不良等。

## 出面網頁
* 
* 
* 
* 

類:屎
貝貝 (搞清楚)

「貝貝」可以係：
*香港嘅一條鱷魚，係動物明星，睇貝貝；
*2008年夏季奧林匹克運動會吉祥物「福娃」裏面嘅第一個。
占士史超活

**占士史超活**（**James Stewart**，），有譯**占士史超域**，係美國電影演員，攞過奧斯卡金像獎最佳男主角獎同埋終生成就獎，好多類型嘅電影佢都做過。喺1999年美國電影學會將佢列喺男星排行榜第3名。佢係飛行員、美國空軍准將。普林斯頓大學建築系畢業。俾人叫做「美國嘅良心」（American conscience）。

## 重要作品
* 《浮生若夢》（You Can't Take It with You）
* 《民主萬歲》（Mr. Smith Goes to Washington）
* 《街角的商店》（The Shop Around the Corner）
* 《費城故事》（The Philadelphia Story）
* 《風雲人物》（It's a Wonderful Life）
* 《奪魂索》（Rope）
* 《迷離世界》（Harvey）
* 《後窗》（Rear Window）
* 《擒凶記》（The Man Who Knew Too Much）
* 《壯志凌雲》（The Spirit of St. Louis）
* 《迷魂記》（Vertigo）
* 《桃色血案》（Anatomy of a Murder）
* 《雙虎屠龍》（The Man Who Shot Liberty Valance）
* 《西部開拓史》（How the West Was Won）

## 拎

* 國立美國空軍博物館：詹姆斯•M•史都華准將
* 吉米•史都華展覽館官方網站
* HistoryNet:詹姆斯•史都華將軍的越戰經歷
* 紐約時報於詹姆斯•史都華去世時新聞：<br />''James Stewart, the Hesitant Hero, Dies at 89''
* CNN於吉米•史都華去世時新聞：<br />''Hollywood legend Jimmy Stewart dead at 89''
* 總統自由勳章：吉米•史都華
* 影迷網站
* 甘迺迪藝術中心：詹姆斯•史都華傳略
* 1945年生活雜誌：詹姆斯•史都華上校及其父親於家中五金行門口
* 部分電影作品及劇照
* 相片
* MovieActors.com：詹姆斯•史都華
* ClassicMovies：吉米•史都華
* 英國電影學會的專訪
* 普林斯頓大學新聞：Princeton to Honor Famed Alumnus<br /> Jimmy Stewart '32 With Tribute and Theater Dedication
* 希區考克維基百科:詹姆斯•史都華
* 史都華與昔日袍澤共度其75歲生日
* 
* [Profile at [Turner Classic Movies]]
詹憲慈

**詹憲慈**係清光緒癸卯恩科舉人。廣東番禺人，去過日本文師範學校留學，返嚟之後去咗番禺縣立師範學堂做校長。1918年到1927年喺國民政府做交通部秘書，亦喺廣東高等師範同省立女子師範教過書，死喺樂昌坪石。

寫咗本《廣州語本字》，廣東《番禺縣志》都有講。本書雖喺20世紀20年代寫好，要到1995年先由香港中文大學出版。

## 參攷
*粵方言研究網站

類:廣東人
海灣軒

**海灣軒**（Harbourfront Horizon），全名**海灣軒海景酒店**，係香港長江實業嘅一個投資物業、服務式酒店住宅，嚮九龍紅磡紅磡灣畔，隔籬係海韻軒。

## 拎
* 雅虎：海灣軒酒店
華南理工大學

**華南理工大學**（**South China University of Technology**）係廣東省廣州市嘅一間高等院校，分為南北兩個校區，北校區喺天河區五山，南校區喺番禺區大學城。

## 史
1952年，中山大學、嶺南大學、湖南大學、廣西大學等十幾間全國有名嘅大學嘅理工科院系合併成為**華南工學院**，即係華南理工大學嘅前身，1960年獲得「全國文教戰線先進單位」稱號，並且被評為重點大學。1981年獲得授予博士同碩士學位嘅資格，係中國第一批攞到呢啲資格嘅學校。1988年1月改成而家個名。1995年成為「211工程」學校，1999年通過教學評價成為第一批「本科教學優秀學校」，同一年成立科技園；2000年成立研究生院，2001年成為「985工程」學校。

## 出面網頁

*華南理工大學 

## 附屬學校
【華南理工大學附屬實驗學校】

類:天河區學校
卡坦尼亞

**卡坦尼亞**（，又譯**卡塔尼亞**）係意大利西西里島嘅第二大城市，喺西西里島東岸，屹立火山山腳。

## 連出去
*卡坦尼亞嘅相
*卡坦尼亞網站
朱子治家格言

《**朱子治家格言**》，又叫《**朱子家訓**》、《**柏盧先生治家格言**》、《**朱柏廬先生治家格言**》，係明末清初理學家朱用純一篇家訓格言，有五百零六字，主要敎人立身處世，勸人勤儉持家，安份守己，注重倫常。而因為治家格言內容淺白，道理由生活入手，所以廣為傳誦，亦見於家下通勝，對唐人社會有深遠影響。

個名因為叫《朱子治家格言》，唔少人誤以為係，另一個成日畀人叫朱子，宋代嘅朱熹所作。朱子只不過係一個尊稱，而咁啱朱熹又寫過一篇《朱文公家訓》，所以唔少人都搞亂。

《朱子治家格言》有好多名句，就算未睇過，日常生活都聽過，如『一粥一飯，當思來處不易』，『宜未雨而綢繆，毋臨渴而掘井』，『莫貪意外之財，莫飲過量之酒』，『凡事當留餘地，得意不宜再往』，『見色而起淫心，報在妻女』等等。

## 註
朱子家訓

《**朱子家訓**》係下面兩份作品嘅名：
*《朱文公家訓》，作者係南宋嘅朱熹
*《朱子治家格言》，作者係明末清初嘅朱用純
朱用純

**朱用純**（），字**致一**，號**柏廬**，係明末清初理學家，係江蘇匡山人。最出名著有《朱子治家格言》一篇，對唐人社會有好大影響。朱用純一生都無做官。

## 屋企
朱用純老豆係朱集璜，係明末學者。

## 理學
朱用純主力鑽研朱程理學。著有《刪補易經蒙引》、《四書講義》、《恥躬堂詩文集》、《愧訥集》、《朱子家訓》同《大學中庸講義》。

## 註
朱子

**朱子**係唐字，可以指：

;姓朱男人嘅尊稱：
*朱熹，宋代理學家
*朱用純，明未清初理學家
吳雲甫

**吳雲甫**（，，）係香港藝人，無綫電視旗下經理人合約藝員。

## 早年
吳雲甫喺香港出世，籍貫廣東恩平，1996年同屋企人移民加拿大多倫多。

## 加國生活
### 參軍
吳雲甫喺2000年參加咗加拿大陸軍兩年。隸屬加軍中部第32旅 ｢The Lorne Scots｣（皮爾－德化林－荷頓團）第三營第三隊伍任職後備步兵一等兵，但喺2002年一次冬季演習受咗傷，又因為功課忙而退伍。

### 讀書
2002入咗加拿大約克大學讀書，又入咗約克大學中文辯論學會。2006年視覺藝術榮譽學士畢業。畢業之後，又去佐治布朗學院修讀平面設計。

### 做模特兒
2006年加入咗 Phoenix Model 做模特兒，而加入呢行，做過 Phoenix Model、Alice Ko fashion tour 2006、Icon Model Management。

### 加入廣播、演藝行業
2006年吳雲甫參加咗多倫多加拿大中文電台嘅廣播演藝訓練班。之後又參加加拿大中文電台 FM88.9 主辦嘅《超級新星全能藝人選拔賽》；重攞埋《最受現場觀眾歡迎獎》，之後入咗加拿大中文電台做嘢，參加唔同類型電台節目。

2007年，因為加入電台工作而暫停佐治布朗學院嘅學業，同年重入埋新時代電視新聞部做體育新聞主播。

佢喺幾個電視商業廣告做過主角，啲廣告喺加拿大新時代電視出街。喺加拿大中文電台做過電台節目主持、新時代電視電視節目，又為加拿大福特Focus汽車、萬錦市三菱車行、JCV 珍珠園拍咗電視廣告。

## 返香港
返香港之後，2009年1月為香港渣打銀行拍平面廣告，同年重幫香港吉之島百貨做廣告，3月又喺馬灣主題公園電影挪亞方舟入面演挪亞第三個仔雅弗。又為香港海洋公園史前夏水禮飾演恐龍帝國嘅一個史前古代人喺度噴水嘅電視廣告。

### 香港先生
2009年6月吳雲甫參加2009年香港先生選舉重入埋決賽，成為盛年組第10號嘅候選人。。吳雲甫係香港先生選舉嘅熱門之一。

6月尾，有個別傳媒喺網上揾到吳雲甫男扮女裝嘅舊相，話吳雲甫有「易服癖」同「變態」，又話吳雲甫喺加國嗰陣「行為放蕩」。吳雲甫即刻返去TVB香港先生嘅個人Blog 度澄清 。其實所謂嘅「易服癖」只係佢喺2006年12月參加咗加拿大中文電台嗰個《超級新星全能藝人選拔賽》中一個文藝表演嘅趣喜劇角色，憑住嗰次表演，佢重攞埋《最受現場觀眾歡迎獎》。之後，香港先生監製何小慧同傳媒講話無綫電視已經接納吳雲甫嘅解釋。吳雲甫同其他參賽者重俾電視廣播有限公司業務總經理陳志雲讚佢哋「內外兼備、智商高、識得面對負面新聞」。

### 其他資料
*操一口流利英語、國語同粵語
*擁有健身教練同急救資格
*HERO Basketball Team 成員
*渣打馬拉松 2014 十公里賽藝人之冠（48:46 完成）

## 演出
### 廣告
*2014 《確膚寧 特效藥膏Canesten Extra Cream》TVC
*2014 《政府環境局發電燃料組合公眾諮詢》TVC
*2014 《KFC HK 西檸甜脆雞》TVC
*2013 《McDonald 大富翁》TVC
*2013 《Citi Bank》TVC
*2013 《藍威寶》TVC
*2009 《香港海洋公園 - 史前夏水禮》TVC
*2009 《Ford Focus- 美加》TVC
*2009 《香港渣打銀行》Print Ads

### 電視節目主持
*2012年至今 《娛樂頭條》
*2012年至今 《娛樂新聞報導》
*2012 《一切從落選開始》《慧姸愛心傾城30年》《范後感》
*2006-2008 《新時代電視新聞體育主播》
*2023 HOY TV《我要做車手》

### 電視節目演出
*2014 《低俗講波團》
*2013 《玩轉世界盃》
*2012-2013 《問問Master Joe》
*2012 《瘋狂歷史補習社》

### 電台節目主持
*2011年至今 新城資訊台 《娛樂旗艦店》
*2012-2013 新城數碼音樂台 《五星給的歌》

### 電影
*2012年：《2012我愛HK喜上加囍》 飾 文員
*2012年：《喜愛夜蒲2》
*2013年：《2013我愛HK恭囍發財》 飾 夏石森手下
*2013年：《爛滾夫鬥爛滾妻》 
*2014年：《喜愛夜蒲3》 飾 Rocky
*2014年：《恐怖在線》
*2014年：《黑色喜劇》 飾 員警
*2016年：《一路夜蒲》
*2016年：《辣警霸王花》 飾 飛虎隊員雲
*2017年：《拆彈專家》 飾 記者
*2019年：《不義之戰》 飾 Owen
*2019年：《潛行者》
*2020年：《大盜演》 飾 高帥

### 電視劇（ViuTV）
*2023年：《和解在後》 飾 Tom Leung（第13-15集）

### 網絡劇
*2019年：《性敢中環》飾 王樂桐阿哥

### 電視劇（無綫電視）

## 註

## 參考

## 拎
*
*
*
*
*BLOG-吳雲甫-2009香港先生選舉
*香港先生2009首晤傳媒
*香港先生2009面試情況
*Hudong互動百科-吳雲甫
*新時代電視主播Profile -吳雲甫
*無綫娛樂新聞台 TVB Entertainment News Channel（Facebook）
毛語錄

**毛主席語錄**，簡稱**毛語錄**，俗稱**紅皮書**、**紅部仔**，係一本簡體袋裝書，裏面輯錄咗毛澤東嘅文章同埋語錄，曾經影響1960年代唔少中國大陸人嘅政治思想。

## 睇埋
*學習強國
青嶼幹線

**青嶼幹線**（），係香港8號幹線一部份，連接位於大嶼山同青衣島。全線都係三線雙程分隔公路。

青嶼幹線响1997年4月27號由前英國首相戴卓爾夫人、香港總督彭定康、布政司陳方安生主持開幕儀式，5月22號正式通車。

青嶼幹線係目前唯一連接大嶼山同香港其他地區嘅陸路通道，由青馬大橋（連接**青**衣同埋**馬**灣）、馬灣高架路同汲水門大橋（連接馬灣同埋大嶼山）組成。幹線全長3.5公里，分上下兩層行車。兩條橋嘅露天上層係三線雙程分隔快速公路，有蓋嘅下層就係兩條港鐵機場快綫同東涌綫嘅路軌，同埋兩條喺緊急時使用嘅單線行車道路。車速限制為每小時80公里，而下層行車道路為每小時50公里。

響正常情況下，下層行車道路唔會開放使用。只會響特別情況下，例如路段普遍吹強風，上層道路封閉等，先至會開放使用。下層行車道路並唔連接馬灣。打風期間，更會考慮全線封閉。

## 收費
青嶼幹線通車嗰時，啲車經荃灣區欣澳收費廣場，西行（往大嶼山方向）唔使畀錢，東行（往市區／新界方向）先至要畀錢。馬灣連接路通車之後，經荃灣區馬灣收費站，東行（往市區／新界方向）唔使畀錢，西行（往馬灣方向）先至要畀錢。

由2020年12月27號，即係屯門-赤鱲角隧道通車嗰日開始，青嶼幹線唔再係大嶼山連接市區嘅唯一道路，行青嶼幹線改成唔收錢。

## 睇埋
*青嶼幹線訪客中心及觀景台
韋漢娜

**韋漢娜**（**Hannah Jane Arnett Wilson**，）係香港泳手，佢保持住以下香港紀錄：
* 50米自由式長池（26.14"）
* 100米自由式長池（55.97"）
* 100米自由式短池（55.17"）
* 100米蝶式長池（1' 0.38"）

## 拎
* 韋漢娜

類:香港女運動員
寧峰苑

**寧峰苑**（**Ning Fung Court**）係香港新界北葵涌嘅居者有其屋屋苑。佢嘅前身係石蔭邨前第一同二座，總共有四幢「康和式」嘅樓，有1280個單位，喺2001年起好。屋苑近石蔭邨、石蔭東邨、北葵涌街市同公共圖書館、和宜合道運動場等等。

## 樓宇

## 其他
*石蔭邨

## 參考
相關圖

相關圖（correlogram）係一時間序列（:en:time series）嘅柱自相關函數(:en:autocorrelation function, "ACF"）嘅柱型圖，可以幫我地認出一組數據嘅周期性之類特質，從而揾出啱用嘅模型。
顏色筆

**顏色筆**係一套唔同色嘅筆，唔使靠點色料出色嘅筆，一般有蠟筆、水筆、木顏色筆等等，通常用來畫畫。
青衣海濱公園

**青衣海濱公園**（）係香港一公園同遊樂場，喺青衣牙鷹洲街，行政上歸葵青區。設施有緩跑徑、健身徑、露天劇場。

公園為海濱長廊，響島東北岸，家下歸康樂及文化事務署管。

## 地理
青衣海濱公園響東青衣島東北岸，喺藍巴勒海峽邊，對住葵涌同荃灣。由南向北睇，由私人屋邨海欣花園開始，過翠怡花園同青衣碼頭，過屋邨海悅花園、宏福花園，過青衣運動場、青衣游泳池，過商場青衣城（屋邨盈翠半島），到屋邨灝景灣轉向西，過屋邨青雅苑、長發邨、青泰苑，到東北公園為止。公園全長約莫1,800米，佔地6.6公頃。

公園近青衣城一段，近有青衣北橋同青荔橋跨過，亦算就近港鐵同機場快綫青衣站。

## 設施
因為地近海邊，而够長，青衣城海濱公園有唔少青衣居民都會去做運動同休憩，主要有跑步、舞蹈同太極。公園重有健身設施。公園有兒童遊樂場，畀細路哥玩。

青衣海濱公園東北角有眺望臺，畀人眺望對岸荃灣。

青衣海濱公園係一個露天場地，周不時都有團體搞活動，尤其係青衣城一段。

## 時間
青衣海濱公園全日開放，之不過喺灝景灣對出一段，會喺子夜十二點會封咗，直至到天光，唔畀人嘈住住客。

## 禁煙安排
場地係禁煙，全部唔畀人食煙，之不過亦有吸煙區畀食煙。

## 景觀同設施

File:Tsing Yi Promenade 2009.jpg|公園海濱長廊
File:HK Tsing Yi Promenade.jpg|海景
File:Tsing Yi Promenade Jugging Track.jpg|緩跑徑
File:Tsing Yi Promenade Open Area.jpg|廣場
File:Tsingyipromenade fitness.jpg|健身設施
File:Tsing Yi Promenade Gazepo.jpg|眺望台
File:Tsing Yi Promenade Pavilion.jpg|涼亭
File:Tsing Yi Promenade.jpg|青衣碼頭望去公園的景觀


## 註

## 出面網頁
* 葵青區議會 Kwai Tsing District Council
* 官方網頁

類:香港嘅公園
類:香港遊樂場
鉛心筆

**鉛芯筆**，又寫做**鉛芯筆**，係一種筆，係鉛筆嘅代替品，主要用來畫嘢同寫嘢。鉛心筆用嘅芯，叫**鉛芯**（或寫做**鉛芯**，又叫**鉛筆芯**或**鉛筆芯**），只有筆頭咁幼，係可以換嘅。芯係用石墨造，同鉛筆一樣，但亦有啲係有色，用唔同料造，代替木顏色。

鉛芯筆，筆同芯係分開嘅，個好處唔使刨鉛筆，都可以寫到筆頭咁幼，唔會掘，而筆亦都可以用完又用，只要換鉛芯就得。

## 史
最早鉛心筆1822年喺英國發明，中間經過無數改良。之不過現代流行嘅鉛心筆，係日本早川金屬工業創辦人早川徳次1915年開始發明，改過無數次後，支筆以Ever-Ready Sharp Pencil，即係鉛心永遠都咁尖嘅鉛筆為名。因為日本呢間因為賣鉛心筆，間公司賺到錢，所以索性公司名改做Sharp（香港名聲普，普通常讀寶），即係尖咁解。因為咁，日本同韓國就叫鉛心筆做Sharp Pencil（日文シャープペンシル）。同時間，美國人Charles R. Keeran亦都差唔多時做出現代鉛心筆雛形，兩人嘅發明，就係現代鉛心筆嘅開端。

1980年，日本斑馬筆廠以超低價一百日元發售，由此鉛心筆大量普及。
亞洲藝術文獻庫

**亞洲藝術文獻庫**（**Asia Art Archive**）係香港一個藝術家參考圖書館，收集、收藏、整理當代藝術文獻同埋免費提供公眾參考兼協助研究、評論當代藝術發展。亞洲藝術文獻庫嚮2000年創立，係一間慈善機構。

## 董事局成員
夏佳理太平紳士、Monique Burger 當代藝術收藏家、張頌仁藝評人、鄧永鏘爵士、尤倫斯男爵（Baron Guy F. ULLENS）同韋仕華（John WADSWORTH, Jr）摩根士丹利添惠亞洲有限公司榮譽主席咁。

## 贊助人
*香港賽馬會
*國泰航空
*匯豐銀行
*蘭桂坊控股
*香港藝術發展局
*路易威登
*信和置業
*華懋集團

## 拎

* 亞洲藝術文獻庫
和富慈善基金李宗德小學

**和富慈善基金李宗德小學**（WF Joseph Lee Primary School）是在香港新界天水圍北，是天水圍新市鎮一間全日制直資小學，由和富慈善基金主辦。主要用英文同普通語教。它在天恩邨北邊，靠近天水圍渠側，在天澤南面。小學北面旁邊是天水圍香島中學，2002年開始辦學，有室內游泳池，有兩個籃球場。在天暉路南側，近天富輕鐵站。

## 出面網頁
*
粵西

**粵西**係區域經濟概念，同粵東、粵北都係相同概念。廣東嘅西部區域，就係湛江、陽江、茂名，統稱係廣東省粵西地區。

## 古代
古代高涼郡（今高州）統治粵西，洗夫人時期噉係統治嶺南，粵西深受高州話嘅影響，一直畀民間響粵西交流嘅共同話。唔同地區嘅粵西人響交流時，用各自嘅方言，亦唔要交流嘅障礙。

## 釋義
舊時講到**粵**係話成個嶺南。兩廣有叫做**兩粵**，粵西即係廣西，粵東即係廣東。近代都重係噉樣。後尾**'粵**字慢慢變成廣東嘅簡稱，**粵西**就多咗廣東西部呢一重意思。下便講嘅係廣東西部地區。

## 區域戰略
廣東省係縮小區域經濟差異嘅戰略，就啓動廣東西翼、廣東東翼、廣東北翼戰略。

## 粵西區域中心
*2007年8月7號湛江加快建設粵西城鎮群中心，湛江粵西區域中心地位日益增強。

## 廣東西翼經濟
### 湛江

### 茂名

### 陽江

## 參考




## 連出去
*粵西商機在線
*粵西人聯盟社區
*湛江市人民政府網站
*茂名市人民政府
*陽江市人民政府信息網
季羨林

**季羨林**（Chi Hsien-lin，），字**希逋**，又字**齊奘**，喺山東省臨清市出世，係中國語言學家、文學翻譯家，梵文、巴利文專家，北京大學終身教授、輔仁大學教授。

2009年7月11號喺北京301醫院病死，終年98歲。

## 學術領域
*印度古代語言研究；
*佛教史研究
*吐火羅文研究
*中印文化交流史研究
*中外文化交流史研究
*翻譯介紹印度文學作品及印度文學研究
*比較文學研究
*東方文化研究
	
## 學術著作
*《中印文化關係史論叢》
*《印度簡史》
*《現代佛學大系》
*《1857—1859年印度民族起義》
*《敦煌學大辭典》
*《大唐西域記校注》 中華書局 1985年 ISBN 7-101-00644-2
*《吐火羅文彌勒會見記譯釋》
*《吐火羅文A中的三十二相》
*《敦煌吐魯番吐火羅語研究導論》
*《文化交流的軌跡：中華蔗糖史》 經濟日報出版社 1997年 ISBN 7-80127-284-6
*《大國方略：著名學者訪談錄》
*《東方文學史》
*《東方文化研究》
*《禪與東方文化》
*《東西文化議論集》
*《世界文化史知識》
*《敦煌學大辭典》

## 散文隨筆
*《清塘荷韻》
*《賦得永久的悔》
*《留德十年》
*《萬泉集》
*《清華園日記》
*《牛棚雜憶》
*《朗潤園隨筆》 上海人民出版社 2000年 ISBN 7-208-03280-7
*《季羡林散文選集》
*《泰戈爾名作欣賞》
*《人生絮語》
*《天竺心影》
*《季羡林談讀書治學》
*《季羡林談師友》
*《季羡林談人生》
*《病塌雜記》 新世界出版社 2007年1月初版 ISBN 978-7-80228-217-9
*《憶往述懷》 2008年5月第一版
*《新紀元文存》 (香港)和平圖書有限公司 出版 2003年8月第一版 ISBN 962-238-327-0
*《自己的花是讓別人看的》

## 出面網頁
* 第58屆大會 (2002) | 頒授學位典禮 | 香港中文大學，香港中文大學 
* 

類:香港中文大學榮譽博士
類:香港浸會大學榮譽博士

羨林
火酒

**火酒**係酒或者酒精一類，可以指：

*異丙醇
*燒酒，主要成份係水同乙醇，飲得。
*消毒火酒，用來消毒，異丙醇或者乙醇加水，唔飲得。
消毒火酒

**消毒火酒**（一般叫**火酒**，又叫**外用消毒火酒**）係用來消毒殺菌，預防細菌感染嘅液體。多數火酒都係異丙醇同水嘅混合，所以英文一般都叫做 **isopropyl alcohol**。而講究啲嘅就係用乙醇嚟做火酒。

異丙醇比乙醇毒性高成一倍咁多，所以絕對唔可以飲用，只可以外用。
香港特別行政區第一屆政府推選委員會

**香港特別行政區第一屆政府推選委員會**（簡稱**推委會**），由香港特別行政區籌備委員會籌組而成，推委會全部由香港永久性居民組成，必須具有廣泛代表性，成員包括港區人大代表、全國政協香港委員嘅代表、香港特別行政區成立前曾經响香港行政、立法、諮詢機構任職並且有實際經驗嘅人士同埋各階層、界別中具有代表性嘅人士。

佢哋係負責選出香港特別行政區第一屆行政長官同臨時立法會嘅組織。1996年11月2號香港特別行政區籌備委員會第六次全體會議通過推委會成員名單。推委會共有400名委員，由以下四個界別所組成：
#工商、金融界
#專業界
#勞工、基層、宗教等界
#原政界人士、香港地區全國人大代表、香港地區全國政協委員的代表
各界別均分別佔委員總數25%。

## 推選委員會委員名單
各組別有100人，按繁體字姓氏筆劃為序排列。

;一、工商、金融界
丁午壽　于鏡波　王為謙　方潤華　方　鏗　古勝祥　田北俊　呂志和　呂　辛　呂明華伍淑清　李兆基　李秀恆　李和聲　李國寶　李群華　李嘉誠　吳文拱　吳亮星　吳連烽利國偉　利漢釗　何柱國　何　添　何鴻燊　余國春　邵友保　邵逸夫　林百欣　林光如林晉光　林廣兆　林輝實　周亦卿　胡法光　胡經昌　查濟民　施展熊　施學概　袁繼昌莊啟程　莊紹綏　夏加利　夏佳理　郭志權　郭炳湘　唐英年　唐學元　陸宗霖　陳少瓊陳玉書　陳立志　陳廷驊　陳偉南　陳瑞球　黃士心　黃志祥　黃金富　黃定光　黃宜弘黃　球　黃國礎　黃鋼城　曹文錦　曹光彪　許長青　梁華濟　梁偉浩　梁欽榮　梁適華梁錦松　張華峰　葉若林　葉國華　葉慶忠　葛達禧　馮永祥　馮志堅　馮國綸　楊孝華楊　釗　楊孫西　詹培忠　蔡冠深　蔣麗芸　廖烈文　鄭明訓　鄭海泉　鄭裕彤　鄭維健鄧　焜　盧文端　盧重興　錢果豐　謝中民　謝仕榮　蘇澤光　羅友禮　羅康瑞　龔如心

;二、專業界
文　樓　方　和　方黃吉雯　孔祥勉　石景宜　朱　正　朱樹豪　阮北耀　伍秉堅　李明堃李祖澤　李健鴻　李家祥　　李國章　李焯芬　李業廣　李樂詩　吳思遠　吳家瑋　吳清輝岑才生　何冬青　何志平　　何承天　何景安　何錫安　何鍾泰　余潤興　胡定旭　胡漢清洪祖杭　紀文鳳　馬　力　　馬逢國　袁士傑　袁靖罡　翁家灼　唐一柱　唐楚男　陳子鈞陳文裘　陳清霞　陳復禮　　陳維端　陳耀華　黃玉山　黃永標　黃良會　黃河清　黃乾亨黃紹倫　黃景強　黃學海　　梅嶺昌　曹世植　曹宏威　區永熙　許冠文　梁天培　梁秉中梁定邦　梁廣灝　張小傑　　張佑啟　葉天養　閔建蜀　鄔維庸　鄒燦基　馮　琳　曾正麟曾鈺成　曾勵強　溫嘉旋　　費明儀　楊耀忠　蔡大維　廖長城　廖滌生　鄭漢鈞　劉志榮劉佩瓊　劉紹鈞　劉榮廣　　劉漢銓　談靈鈞　潘宗光　潘祖堯　霍震霆　盧志強　盧恩成戴希立　謝志偉　鍾華楠　　鍾期榮　蘇肖娟　羅君美　羅德丞　譚小瑩　譚尚渭　譚國雄

;三、勞工、基層、宗教等界
丁錦源　王國興　　王紹爾　　方心讓　尹才榜　尹　林　古宣輝　丘福雄　呂禮章　李乃堯李明海　李宗德　　李倫傑　　李啟明　李達仁　李鳳英　李澤培　吳錦泉　范錦平　林文輝林華英　林淑儀　　郁德芬　　周轉香　屈　超　胡國祥　哈耀恩　侯瑞培　計佑銘　洪清源姚秀卿　馬紹良　　夏利萊　　徐錦堯　高寶齡　陸聯芬　陳小玲　陳協平　陳金烈　陳金霖陳捷貴　陳　彬　　陳婉嫻　　陳植桂　陳榮燦　陳潤根　陳麗玲　陳　林　孫大倫　孫啟昌黃允畋　黃　河　　黃建源　　黃富榮　黃漢清　許旭明　許賢發　梁英標　梁富華　梁祺祐梁煜林　梁熾輝　　梁籌庭　　梁權東　張明敏　張國標　張漢忠　葉順興　程介南　曾向群曾松芬　曾恩發　　曾　彬　　湯恩佳　湯國華　溫悅球　費　斐　楊　光　趙鎮東　蔡素玉鄭鍾偉　歐陽成潮　歐陽寶珍　劉吉良　劉江華　劉健儀　劉森波　潘兆平　潘杜泉　薛磐基鄺廣傑　鍾樹根　　簡志豪　　顏錦全　羅叔清　羅建平　釋永惺　釋智慧　釋覺光　龔志強

;四、原政界人士、香港地區全國人大代表、香港地區全國政協委員的代表
王英偉　　王敏剛　　田益民　朱幼麟　朱蓮芬　　杜葉錫恩　李大壯　李君夏　李東海　李連生李國強　　李偉庭　　李澤添　李鵬飛　吳康民　　吳樹熾　　何世柱　何耀棣　余　燊　汪明荃范徐麗泰　林貝聿嘉　林偉強　周子京　周梁淑怡　胡應湘　　胡鴻烈　查懋聲　施子清　施祥鵬莫應帆　　莊世平　　唐治安　唐翔千　高苕華　　韋基舜　　陸達兼　陸達權　倪少傑　徐四民徐是雄　　徐展堂　　徐國炯　陳乃強　陳日新　　陳永棋　　陳有慶　陳炳煥　陳祖澤　陳　紘陳樺碩　　黃光漢　　黃守正　黃克立　黃建立　　黃保欣　　梁尚立　梁定邦　梁愛詩　梁　燊張人龍　　張永珍　　張雲楓　張閭蘅　張學明　　葉國謙　　雲大棉　馮秉芬　馮檢基　曾星如曾德成　　曾憲梓　　楊啟彥　賈施雅　蔡渭衡　　蔡根培　　蔡德河　廖正亮　廖本懷　廖自強廖烈科　　廖瑤珠　　鄭家純　鄭耀棠　鄧兆棠　　鄧廣殷　　潘江偉　潘國濂　劉宇新　劉迺強劉皇發　　劉浩清　　薛鳳旋　霍英東　戴　權　　鍾士元　　鍾逸傑　簡福飴　譚惠珠　譚耀宗

## 參考
*全國人民代表大會關於香港特別行政區第一屆政府和立法會產生辦法的決定
黃乃忠

**黃乃忠**係一個香港花牌師傅。佢係南海人，喺香港出世。佢經營「新忠花店」。

黃乃忠個爸爸黃耀新原先喺廣州開花鋪，賣鮮花同整花籃。1940年代落咗香港之後就喺花鋪打工。到咗1960年代，同友人夾份創辦咗「新忠花店」，喺深水埗福榮街開張，改做廣東傳統花牌紮作生意。但福榮街嘅舖頭好快就因為重建拆樓而冇得留低，就先後到九龍城寨、土瓜灣馬頭涌道、長沙灣呈祥道落腳。黃乃忠喺呢個時候先正式到花店幫手。1970年代尾，間鋪搬到深水埗元州邨。黃耀新整花牌好叻。1975年英女王訪港，掛喺愛民邨出邊歡迎英女王同王夫到訪嘅巨型豪裝花牌就係黃耀新整嘅。

黃耀新過身之後，1987年，黃乃忠正式承繼父業，打理新忠花店。後來1990年代元州邨重建，新忠花店搬返去附近嘅福榮街，最早開舖嘅地方。

2004年，政府重建深水埗區青山道、福榮街、元州街一帶。黃乃忠一直冇畀賠償動搖，因政府同房屋協會無跟例要事先評估對街坊嘅影響，告佢哋違法收地告到上高等法院。2008年同街坊向政府提出「留低方案」，希望重建之後能夠返到福榮街開檔。點知俾房屋協會反控「霸佔官地」。卒之新忠花店喺2009年7月被逼搬遷。

之後幾年，黃乃忠到過兆基創意書院擔任駐校民間藝術家，教導花牌紮作。佢又落戶活化廳做駐場藝術家，將花牌傳統廣泛應用至文化藝術層面。而今佢重有繼續經營花鋪，開設網站，畀人喺網上訂花，又時常參與工作坊，教人整花牌。

## 參攷

## 相關書本

*

## 出面網頁
*
*
地踎商場

**地踎商場**，又叫**死場**（英文：**Dead mall**或者**greyfield**）係指空置率高、交通唔方便、人流少嘅購物商場，唔知邊個係原因，邊個係結果，或者係惡性循環，商場裝修老土或唔值錢，商場好似鬼域噉。呢啲商場冇出名租戶house（好似大百貨公司肯定唔會嚮度開店），業主租金收入低，保養、維修都冇錢，烏煙瘴氣。

## 出現原因
# 社會經濟衰退
# 附近大場，新商場爭生意，租戶退租，搬走去新地方
# 大租戶（百貨公司/戲院）結業，商場冇噱頭繼續生存
# 商場傳聞有鬼故，死過人 
# 物業管理差，治安差，臭名遠播

## 改善方法
# 改形象發展，可能會有轉機
# 加設穿梭巴士，免費泊車
# 過時過節有明星名人表演
# 送大禮，大抽獎

### 香港
主要集中喺北角、銅鑼灣、尖東、紅磡、土瓜灣、旺角、九龍城、荃灣
#### 終極死場
* 北角富利來商場
* 北角城市花園商場地庫城市金庫
* 北角新時代廣場，更曾經用過嚟拍攝電影《生化壽屍》'
* 尖沙咀首都廣場
* 尖東尖東堡
* 觀塘觀塘碼頭廣場
* 旺角東京銀座／砵蘭180+商場1樓
* 深水埗深之都3樓
* 北角七海商業中心地庫、1樓、2樓
* 油麻地佐敦廣場(已關閉)
* 荃灣海濱廣場，更曾經用過嚟拍攝電影《怒火》(已關閉)

#### 冷清死場
* 銅鑼灣銅鑼廣場
* 銅鑼灣銅鑼坊
* 北角華匯中心
* 北角國賓商場
* 北角康威商場
* 北角皇都商場
* 尖東永安廣場
* 尖東南洋中心
* 尖東半島中心
* 尖東新文華中心
* 尖東好時中心
* 尖東安達中心
* 尖東港晶中心
* 尖東東海商業中心
* 尖東幸福中心
* 尖東冠華中心
* 尖沙咀新世界中心同埋名店城（已重建）
* 尖沙咀重慶站購物商場
* 尖沙咀港景匯商場
* 旺角W商場
* 旺角先達廣場2樓
* 旺角潮流特區
* 旺角銀城廣場
* 土瓜灣翔龍灣廣場
* 土瓜灣德信商場
* 紅磡昇御商場
* 紅磡廣場
* 紅磡置富都會商場
* 紅磡漁人碼頭商場
* 九龍城龍珠商場
* 九龍城金慧商場
* 九龍城廣場（2003年至2006年）
* 黃大仙天馬苑商場
* 黃大仙新蒲崗廣場
* 觀塘裕民中心商場1樓裕民薈
* 觀塘The Millennity
* 深水埗華麗廣場
* 長沙灣天悅廣場
* 葵芳葵芳匯商場
* 荃灣花園商場
* 荃灣如心廣場商場（至2013年）
* 荃灣地皇廣場
* 荃灣荃立方
* 荃灣灣景廣場（約莫由2009年至2012年10月AEON百貨開業為止）
* 沙田娛樂城
* 將軍澳慧安商場1樓
* 將軍澳翠林新城
* 上水天平邨商場 (直到街市被翻新並喺2019年開放)
* 屯門壹號總站
* 大埔大日子
* 元朗又一新城
* 元朗同益商場
* 新田購物城（已拆卸）

### 中國大陸
* 廣州荔灣廣場
* 東莞新華南MALL
* 深圳龍崗區五洲風情購物中心（2009年10月27日吉之島執笠後）

### 美國
喺美國已有唔少商場幾乎成為地踎商場，並冇主要商家支持（通常係大型百貨公司），一啲小型店舖因此好難經營落去，商戶租金收入冇辦法再令商場進行公共設施保養同維修。

美國有一個出名嘅地踎商場係位於伊利諾斯州哈維市嘅。喺電影《福祿雙霸天》入面，汽車追逐嘅場面就係喺購物中心內部拍攝。電影拍攝完之後，商場就隨即關閉。喺拍攝期間，導演將商場重新粉飾，務求令觀眾以為商場仍然繼續營業緊。

## 參考

## 拎
* Malls of America - Ongoing Study of Vintage Lost Malls
* Article about the Dead Malls Competition
圖讀湛江

**圖讀湛江**係2004年2月創辦，由湛江市委外宣辦、碧海銀沙網站、湛江攝影家協會共同創辦網絡嘅新聞圖片欄目「圖讀湛江」。

## 主要特色
碧海銀沙網站係粵西嘅門護網站，響國內外有影響，首頁嘅日點擊量達40萬人次。圖讀湛江係嫁接於重點網站，借自碧海銀沙搭建嘅良好平台，先至取得咁快嘅發展同埋壯大。

### 優勢互補
凝聚宣傳主管部門、著名網站、傳統媒體、攝影發燒友多種力量，實現多種資源同埋有機組合，相得益彰，各有回報。

### 編輯創新
*體現網絡特點。圖讀湛江編輯部埋責任編輯同埋技術編輯組成，責任編輯負責審核把關，技術編輯負責將稿件放上網。
*技術編輯由碧海銀沙網站人員組成，每天值班近20個鐘，雙休日、節假日都正常工作，全年唔間斷。
*呢種靈巧嘅編輯機制，時效性強，貼近生活，貼近實際，貼近群眾，鼓舞通訊員嘅來稿積極性，眾多網民閱讀到新鮮熱辣嘅各種資訊。

## 主要欄目
*時政要聞
*經濟報道
*社會生活
*法制軍事
*城鄉風貌
*自然環境
*科技文體
*教育衛生
*視野聚焦
*半島春秋

## 拎
*圖讀湛江
*碧海銀沙
盧比

**盧比**（印度文：Rupiya；梵文：Rupyakam）係貨幣單位，普遍喺印度、斯里蘭卡、尼泊爾、巴基斯坦、毛厘士同埋塞舌爾群島流通。印尼嘅貨幣單位Rupiah同馬爾代夫嘅Rufiyah都屬於印度語Rupiya嘅派生詞。

印度盧比細分為100 paise或者pice（單數形式係paisa），斯里蘭卡盧比則細分為100分。尼泊爾盧比嘅細分方式比較複雜：1盧比可以分為100 paisa或者pice（兩者係復數形式，又係單數形式），又可以分為4 Sukas（單數形式係Suka）或者2 Mohors（單數形式係Mohor）。

## 名來源
盧比（rupee）一詞源自梵文詞「rūp」或者「rūpyāh」，意思係經過精煉嘅銀。梵文詞「Rūpyakam」意思係銀幣。「Rupiya」呢個詞由1540年到1545年間統治印度嘅國王舍爾沙創出嚟，佢又引入Dam同Mohur兩個詞作為銅幣同金幣嘅名。後嚟，莫臥兒王朝為咗鞏固貨幣系統，將呢個貨幣製度標準化。

## 價值
舍爾沙在位期間，Rūpaya呢個詞表示銀仔，1個Rūpaya相當於1個重178格令（11.534克）嘅銀幣。從嗰時開始，印度就一直用呢種硬幣，甚至乎印度成為英國殖民地之後都繼續用。到咗19世紀末期，1盧比一般嚟講可以兌換1先令又4便士，15盧比大概等於1英鎊。

盧比嘅價值係用銀含量嘅多少嚟衡量。不過到咗19世紀，大部分強大嘅經濟實體陸續採用金本位嘅貨幣體制，令到盧比貶值。當時，有人喺美國發現大量嘅銀，所以喺好多歐洲國嘅殖民地，銀兌金嘅比率大幅度下降。面對突如其來嘅變化，印度嘅標準貨幣迅速貶值。

## 而家用緊盧比做單位嘅貨幣
*印度盧比
*巴基斯坦盧比
*尼泊爾盧比
*斯里蘭卡盧比
*毛厘士盧比
*印尼盧比 （印尼盾）
絕世好麵

《**Insight of Asia - 麵嘅道路**》（Noodle Road，又譯 《**絕世好麵**》）係韓國廣播公司（KBS）製作嘅紀錄片，係講麵響人類生活嘅發展同埋有關佢嘅應用。

## 播出
* 韓國：響2008年12月到2009年3月播出，由Ken Hom主持。
* 香港：響2009年6月到2009年7月播出，粵語版本由招世亮旁白。

## 製作
絕世好麵係KBS製作嘅Insight of Asia之中嘅第三套紀錄片，用咗兩年時間製作，大約百分之9嘅成本。 

## 參考


類:韓國電視節目
杜拜

**杜拜**（香港同台灣譯做**杜拜**，中國大陸譯做**迪拜**；，海灣阿拉伯話：[dəˈbaj]）係阿拉伯聯合酋長國7個酋長國嘅其中一個，近排主要搞旅遊業；杜拜有啲好出名嘅建築物，例如起好嘅帆船酒店（阿拉伯塔）、哈利法塔同起緊嘅人工島棕櫚群島。

杜拜係阿拉伯聯合酋長國人口最多嘅國，面積僅次於阿布扎比酋長國，石油只佔GDP嘅6%。大多數收入來自Jebel Ali Free Zone，首府杜拜市喺阿聯酋最大嘅城，亦喺中東地區嘅金融中心。

## 史
杜拜由1799年開始有村莊出現嘅紀錄。喺18世紀早期Bani Yas氏族嘅Al Abu Falasa後裔開始搬去杜拜，而佢哋一直喺阿布扎比住到1833年。

1820年1月8號，杜拜嘅酋長同英國簽訂咗基礎和約（海上和約）。

1833年，Bani Yas氏族嘅阿勒馬克圖姆王朝喺「無抵抗」嘅情形下離開咗阿布扎比並搬去杜拜。從此，杜拜呢個新嘅獨立酋長國，同阿布扎比酋長國正式分離。Qawasim族企圖掠奪杜拜，但遇到阻滯。1835年，杜拜同特魯西爾酋長國嘅其餘部份同英國簽署咗海上停戰協定並喺20年後簽訂「永久停戰協議」。杜拜以佢喺1892年所訂嘅秘密協議得到英國保護（免受奧斯曼土耳其人嘅侵略）。好似杜拜嘅4個鄰國，阿布扎比、拉斯海瑪、夏爾迦同歐姆古溫，位於同印度嘅貿易路線令佢成為重要之地。

1892年3月，特魯西爾酋長國（或特魯西而阿曼）成立。

同周圍市鎮唔同，杜拜嘅管理者鼓勵商業貿易，杜拜曾經係一個吸引（以印度人為主）定居喺城市中嘅外國商人嘅重要港口。直到1930年代，佢亦以珍珠出口聞名。

1966年阿拉伯盧比貶值後，杜拜加入新近獨立嘅卡塔爾以建立新嘅貨幣計量——卡塔爾/杜拜里亞爾。喺離杜拜海岸線120公里嘅地方發現咗石油，之後，杜拜獲得石油開採權。

1971年，前保護人英國離開波斯灣之後，杜拜聯合阿布扎比同另外五個酋長國喺1971年12月2號成立阿拉伯聯合酋長國。1973年杜拜同其它酋長國一齊採用單一貨幣「迪拉姆」。

## 氣候
杜拜屬亞熱帶氣候，杜拜夏季（四到十月）氣溫高達45℃以上，局部沙漠地區有細沙塵暴。冬季（十一月到第二年三月）最低氣溫一般喺11到13℃左右，史上最低氣溫係7℃。杜拜降雨量喺最近幾十年加咗啲，年降雨量491.2 mm（19.34英寸）。杜拜夏季濕度偏高，令到體感唔舒適。

## 人口

杜拜嘅人口結構同其他阿聯酋酋長國唔同，因為外籍人士佔杜拜總人口比例相當大，好多外籍人士長期喺杜拜生活，甚至喺杜拜出世，佢哋主要喺南亞同東南亞嚟。

## 交通
### 航空
迪拜國際機場（IATA: DXB）係阿聯酋航空同杜拜航空嘅樞紐機場。呢個機場旅客量居世界第7，2014年一共接待咗7,040萬人次，係國際客量最多嘅機場之一。

### 地鐵
杜拜地鐵行經商業區同住宅區，喺2009年9月啟用，係阿拉伯半島第一個城市開通城市軌道交通系統。

## 摩天大廈

## 參考
美心MX

**美心MX**（**Maxim's**），原名**美心快餐**，係香港連鎖快餐店，屬美心集團旗下，1972年開業。主要同行有大家樂同埋大快活。
溥儀

**愛新覺羅溥儀**（），字**耀之**，號**浩然**，係大清最後一位皇帝，年號**宣統**。佢亦做過滿洲國皇帝。

## 生平
溥儀係清朝道光帝旻寧嘅曾孫，醇親王愛新覺羅載灃個仔。三歲嗰陣，佢嘅二伯父清德宗（光緒皇帝）喺中南海嘅瀛台涵元殿被囚身死，溥儀就做咗皇帝。之但係冇耐發生咗辛亥革命，清朝亡國，溥儀喺經過協議之後，仍然住喺紫禁城，但冇實權。

溥儀成世人嘅皇帝身份，由始至終都係佢個包袱。1917年將軍張勳搞復辟，佢就拉咗溥儀，話清朝已經復辟。之但係只維持咗12日，溥儀被迫退位。1924年11月軍閥馮玉祥軍隊包圍咗紫禁城，溥儀被迫走人，最後喺天津隱居。

日本侵華期間，日本人拉咗溥儀到東北部嘅滿洲國做皇帝。雖然話就話皇帝，但好多事都由日本人話事，溥儀變成傀儡。到日本戰敗後，溥儀被拉到蘇聯，住咗五年再返到中國。

1950年後溥儀喺北京植物園工作。1959年俾國家主席劉少奇特赦，之後重做埋第四屆全國政協委員。1967年溥儀因為有腎癌而過身，享年61歲。

## 家族
溥儀有一個細佬叫溥傑，娶咗日本貴族嘅女人嵯峨浩做老婆。

溥儀自己有幾個老婆，但係冇仔女。佢十六歲嗰陣，娶咗婉容同埋文繡做老婆，文繡喺1931年同溥儀離婚。

據傳溥儀搵咗個宗室毓喦（端郡王載漪嘅侄孫）做繼承人，佢喺1997年過身。

## 醇親王一系宗譜

## 出面網頁

*先後被三任妻子背叛的末代皇帝 
*溥儀《我的前半生》全本出版 

類:全國政協委員
大快活

**大快活**（**Fairwood**，）係香港連鎖快餐店，1972年開。主要同行有大家樂同埋美心MX。

## 公司形象
早期大快活標誌係一個小丑，現時改為跳起大字嘅人形，表現大同埋快活。

公司主色調係橙色。約莫2012年之前，快餐店入便啲燈都係橙色，當時嘅食客一般唔容易喺橙色燈光之下睇清楚啲嘢食（尤其係肉食）熟咗未。

公司代言人先後用過杜汶澤、梁洛施、「尖Girls」（由泳兒、鍾舒漫同湯怡組成）、王祖藍、林欣彤等。

## 公司服務
2022年10月，公司推出「大快活App」，並由即日起取消網上外賣自取9折優惠服務。

## 攷

## 出面網頁

*大快活
太興集團

**太興集團**（**Tai Hing Group**，）係香港連鎖飲食集團，1989年開，靠賣燒味起家，之後陸續開設其他飲食品牌。集團喺2019年喺香港上市。

## 品牌
*太興
*茶木
*靠得住
*敏華冰廳（前名文華冰廳）
*錦麗
*瓊芳冰廳
*蓉芳
*亞參雞飯
*點煲
*餃子駅
*花椒子
*花川湘薈
*鳥世一
*飯規
*小火伴士多
*Tommy Yummy
*安金稻
*星記海鮮飯店
*滿山-台北
*一橋拉麵
*TOKENYO韓式烤肉料理
*鹵致號

## 出面網頁

* 太興集團控股有限公司
大滿貫快餐店

**大滿貫快餐店**（**Wonderfood Cafe**）係香港連鎖快餐店，由執咗笠嘅八佰伴百貨公司創辦，由香港飲食管理集團管，今下已經執晒。

## 歷史
大滿貫快餐店前身係九龍灣德福花園嘅大家樂快餐店，嗰時大家樂集團將呢間舖外判畀八佰伴百貨公司旗下嘅「八佰伴飲食」搞，係嗰時唯一一間外判嘅大家樂。之後嗰間舖改名做大滿貫快餐店，同大家樂再無任何啦能，重先後響樂富同藍田開分號。

1997年，八佰伴退出香港，八佰伴飲食改組做「香港飲食管理集團」，繼續管大滿貫快餐店。

2007年8月，因德福花園改裝做中高檔商場，嗰間大滿貫快餐店冇得續租。

2009年2月，因樂富中心商場改裝，嗰間大滿貫快餐店冇得續租。

2013年10月，藍田匯景廣場嗰間大滿貫快餐店冇得續租，大滿貫快餐店全線執笠。

## 分號
* 九龍灣德福花園（2007年8月執笠）
* 樂富中心（2009年2月執笠）
* 藍田匯景花園商場3樓301室（2013年10月執笠）
東亞足球錦標賽

**東亞足球錦標賽**（）係由東亞足球協會舉辦嘅國際性賽事，參賽嘅球隊係東亞足協下成員國嘅代表隊。

## 歷屆冠軍
𡃁模

**𡃁模**（正字「僆模」）解做𡃁妹模特兒，係新入行做模特兒嘅少女所以多數冇受過專業訓練，或冇職業模特要求身體質素，主要賣點係青春、性感同埋同觀眾冇代溝。而家正規推廣活動成日用𡃁模之外，𡃁模重可能參加私影同出寫真集，當成功轉型，會成為正規模特，或向歌影視發展。日本小部份AV女優都由𡃁模、模特轉職而成。

唔同傳統模特兒，𡃁模嘅主要市場係少男少女。

## 喺邊見到
* 出席路演宣傳，派試用品
* 少女寫真集
* 業餘攝影會外影活動
* 美少女貼相網上討論區
* 美髮美容產品示範
* 展覽會親善大使推銷員
* 啤酒女郎
* 電視遊戲節目禮品小姐

## 𡃁模資料

香港𡃁模列表 




## 法律限制
部份模特兒算係「行鋼線」而道德形象低下，好多香港人已反感。但小心過度色情化，疑犯法又有人專登走去舉報，都會好麻煩。

2013年5月初，自由黨青年團進行相關問卷調查：1,700名公眾，當中80%人認為少女模特兒出席活動時或者寫真集上衣著暴露，多數人同意會敗壞香港社會風氣。親建制議員李梓敬憂慮少女模特兒以出位同賣弄性感作宣傳，或影響到其他少女正確價值觀。

### 香港法例
*猥褻暴露：「任何人無合法權限或辯解，在公眾地方或公眾可見的情況下，猥褻暴露其身體任何部分，即屬犯罪，一經定罪，可處罰款$1000及監禁6個月。」
*不良表演：「任何人不論是否為了獲取報酬，均不得參與、提供或管理任何不雅、淫褻、令人反感或令人厭惡的公開真人表演。」
*《淫褻及不雅物品管制條例》針對商品方面，如：寫真、性用品。
***作出有違公德的行為**（），係一項普通法罪行。根據以往判例，行為滿足以下兩項條件即犯“作出有違公德的行為”罪：

# 有關行為是性質猥褻、引起公憤的行為；及
# 發生行為的地方是公眾能到達或公眾能目睹有關行為的地方，及必須能被兩名或以上在場人士目睹，即使他們實質上並無目睹。

香港方面，發生地方（公眾地方）唔包含互聯網，必須係實際存在地點。

### 香港案例
*美心妹妹楊鎧凝露底寫真風波。防止虐待兒童會總幹事何愛珠覺得內容「令人不安，有些姿態不是太恰當。」 出版社Popcorn Publishing Ltd負責人兼《童萌時光》攝影師Ronald Lam發聲明表示抱歉，決定將相集下架。**[[淫褻物品審裁處|淫褻物品審裁委員]]斥內容「完全踩界」，指應立即銷毁。**。

## 相關
*𡃁妹樣
*性文化
*女權主義
*性罪行
*援助交際
*人體藝術

## 參考

## 拎
*靚模出寫真 勝在人多勢眾
*反思靚模時尚
*南方都市報
扇葉蒲葵

**扇葉蒲葵**（；學名：**'），又叫**扇葉葵**（）、**散葉葵'''（），係棕櫚科蒲葵屬嘅常綠喬木，原產中國廣東地區同越南。佢係鄉土樹種兼行道樹、庭院風景樹。 

## 樣
佢嘅葉幅大，好似把扇噉，羽狀深裂。葉柄有好利嘅鋸齒到介手，容易整傷人。樹皮既粗糙又有環紋。

## 適應環境
呢種樹既好鍾意有陽光嘅地區同時，又噙黑嚜嚜嘅地區，甚至重可以抵抗到橫風橫雨嘅天氣。

## 用途
葉加工可以織成葵扇，係中國民間土產手工藝品，係種山貨。

## 相

## 拎

*Livistona chinensis - Chinese fan palm (Arecaceae) - Plants of Hawaii - Images
*Floridata: Livistona chinensis

類:喬木
類:四季常綠植物
類:鄉土樹種
類:行道樹
類:紡織纖維植物
喜羊羊與灰太狼

係一套中國製嘅Flash動畫，由廣東原創動力文化傳播有限公司喺2005年8月出品。

## 故事簡介
喺羊曆3010年（故事嘅虛擬曆法），一個羊群嘅祖先為咗避開狼群嘅追殺，而去到一個叫做青青草原嘅地方，而且建立咗一個防禦好堅固嘅村仔：羊村。狼族一直千方百計要闖入羊村，希望可以捕殺羊群，但係總係無法成功。

到咗羊曆3513年，羊群嘅首領由慢羊羊出任，而當年狼群首領嘅第250代子孫：灰太狼，帶埋佢個老婆紅太狼去咗青青草原對岸嘅森林度住，千方百計要將羊村入面嘅羊捉嚟食。

## 主要角色
### 喜羊羊
喜羊羊係呢個故事嘅主角，佢天生好聰明而且好樂觀，好多計仔，係羊族嘅救星，另一主角灰太狼永遠嘅敵人，因為佢總係可以喺關鍵時刻睇出灰太狼嘅詭計並且成功救出佢啲夥伴同朋友。佢心地善良而且孝順，同時鍾意成日整蠱灰太狼（《羊村守護者》之前）。喜羊羊係一個炸彈狂，有時會夢遊放炸彈，但而家已經好返。喺電影版入面，佢成日為咗救佢嘅朋友而差啲犧牲咗自己條命，間中會百厭搗蛋。佢可以跑得好似風咁快，係全羊族入面跑得最快嘅羊。佢鍾意踢足球同埋做實驗，係村長嘅小助手，草原三俠嘅智。佢喺《羊村守護者》入面同灰太狼成為咗好朋友。

### 美羊羊
美羊羊係羊村入面最靚嘅羊，好貪靚同時又成日喊。天真善良，鍾意時尚同扮靚。可以用任何嘢去織出可以用嚟扮靚嘅飾物。無論係營養學家、美容師、模特兒、服裝師......總之一切「靚」有關嘅嘢，佢都非常精通，係大家跟住學習模仿嘅對象。鍾意喜羊羊。

### 懶羊羊
懶羊羊係羊村入面最懶嘅羊，總係鍾意逃避啲辛苦嘅事而去偷懶，而且總係可以諗到方法去偷懶，唔鍾意做運動，佢係青青草原入面最肥嘅羊，亦因為噉，佢成為咗灰太狼最鍾意捉嘅羊。佢總係擺出一副「舉輕若重」嘅樣。佢早期成日被沸羊羊蝦，係草原三俠嘅怕。無論係生活、讀書定係做嘢，懶羊羊都會隨身攜帶佢嘅至愛——枕頭。佢嘅生活格言係：「天下皆醒我獨睡，天下皆勤我獨懶」。除此之外，佢嘅運氣總係特別好，每當遇到危險，總係可以避過一劫。喺《給快樂加油》時，因為被蘋果揼中個頭，所以擁有咗超能力。

### 沸羊羊
沸羊羊係羊村入面最健壯，同時亦係最魯莽嘅羊，雖然佢有打敗灰太狼嘅實力，但係因為無自信而發揮唔到真正嘅實力。做事好衝動，唔會諗後果。成日鍾意認叻，好想喺班羊仔面前去展示自己。早期成日用展示力量呢個方式去威嚇懶羊羊去順從自己嘅意思，佢係草原三俠嘅勇。成日黑口黑面，扮到好有型咁樣，以為自己英偉不凡，天下無敵，但其實根本就無能為力。

### 暖羊羊
暖羊羊係盤羊族，係羊村入面最善良嘅羊，大肥羊學校新嚟嘅插班生同班長。佢性格溫暖而且樂於助人，身材龐大又有力。有烏鴉嘴，預言不祥事件嘅能力可以話係超級準，但都成日因為噉而累咗大家。佢有一副好似菩薩咁嘅心腸，認為世界上係無壞人嘅，所以從來都唔會隨便傷害任何人，包括一草一木，甚至係灰太狼（早期）。佢力大無窮，但難以控制。往往只係輕輕拍吓髆頭，已經可以將對方拍扁。佢越係想向人表示友好，就越容易傷害到其他人，令佢非常煩惱。

### 慢羊羊
慢羊羊係故事嘅正派副主角，佢係羊村嘅村長兼大肥羊學校嘅校長同發明家。佢好擅長搞發明，而且喺諗緊嘢嗰陣頭上會生出稀有嘅聰明草，但無乜記性。佢係羊族部落入面年紀最大嘅長者，成日睇好多書，平時最鍾意搞吓啲小發明小創造，係一個烏龍嘅發明家。發明嗰陣成日害到自己，但危急嗰時佢發明嘅嘢又真係可以用得着，但係因為年紀大而行得好慢，行路都慢過蝸牛，成日令到身邊嘅羊非常心急。

### 灰太狼
灰太狼係故事嘅反派主角，係青青草原最早狼王「武大狼」嘅第250代子孫。佢同老婆「紅太狼」住喺青青草原一邊嘅狼堡度，佢好聰明而成日懶醒，好叻煮嘢食，好怕老婆，係青青草原嘅狼王，佢自稱自己係青青草原度最犀利嘅發明家，但係佢發明嘅捉羊工具多數都係無辦法可以成功咁捉到羊。佢總係因為無辦法畀全家人食到羊肉，而俾紅太狼打，亦成日食青蛙甚至係素食。因為成日都捉唔到羊，曾經多次被吊銷「狼籍」（「狼籍」相等於狼族社群入面嘅國籍，可以享有社會保障，醫療保障等褔利），後被恢復。佢嘅口頭襌係每次喺被啲羊仔打敗時話：「我一定會返嚟揾你㗎！」。灰太狼對於啲羊仔嚟講係一個敵人（《羊村守護者》之前），同時成日俾啲羊仔激到紮紮跳。不過佢喺屋企係一位好老公、好爸爸，對於暴力傾向嘅老婆紅太狼佢總係抱以忍讓嘅態度，而且非常寵愛自己個仔，佢有自己可愛嘅一面。佢以前嘅乳名係「尿太狼」，因為佢細個嗰時成日瀨尿。雖然總係同喜羊羊佢哋作對，但係有時佢又會好似精靈寶可夢嘅火箭隊一樣同喜羊羊佢哋一齊攜手合作去克服困難，不過到最後都係會反面。佢喺《羊村守護者》入面同喜羊羊成為咗好朋友；而佢喺《決戰次時代》嗰度表示，喜羊羊係佢最好嘅朋友。

### 紅太狼
紅太狼係故事嘅反派副主角，佢係灰太狼嘅老婆，外表好靚而且好大力，仲強過灰太狼。由於自從同咗灰太狼結婚之後，就從來都未食過羊，所以都係狼堡入面家暴嘅施暴者，經常打同鬧灰太狼，話佢捉唔到羊就咪返嚟。主要武器係平底鑊。非常愛錫（縱容）小灰灰。佢同灰太狼一齊住喺狼堡度，非常鍾意扮靚，總係指派灰太狼去捉羊。佢嘅必殺技係「千手平底鑊」，平時總係對灰太狼暴力相加嘅佢，喺電影版《牛氣沖天》入面露出咗柔情嘅一面，甚至話過：「就算死，我哋都要攬住（灰太狼）一齊死！」。

### 小灰灰
小灰灰係灰太狼同紅太狼個仔，佢係一個溫馴、天真、可愛嘅狼BB。佢嘅性格溫馴又單純，最鍾意睇爸爸飛上天，一直當爸爸灰太狼係大英雄。啱啱出世嗰時一直含住個奶嘴，由於爸爸灰太狼總係捉唔到羊，所以一直以嚟都只可以飲奶，之後仲同班羊仔做咗好朋友。喺電影版《牛氣沖天》嘅危機時刻被喜羊羊救咗。喊聲好大，發嬲嗰時可以吼穿晒埲牆。爸爸呃佢嗰陣，佢都會話：「爸爸，你又呃我！！！！」。

## 相關作品
### 電視版
2009年，無綫電視喺放學ICU時段內播出呢套動畫，而且比起其他動畫嚟講，呢套動畫有更加多嘅宣傳。無綫電視播放嘅片頭曲係由組合J.O.Y.所主唱嘅《擁抱春天》。無綫電視播放到《衣櫥大冒險》，之後就唔再繼續引進播放正作，只係播放《智趣羊学堂》，而2022年又引進咗《喜羊羊與灰太狼之運動英雄傳筐出勝利》。

總共有二十六套。

注：60集嘅動畫《喜羊羊與灰太狼之古古怪界大作戰》（281－340集）實際係屬於第1套，而並唔係同後嚟嘅作品一樣單獨列出嚟一部。

### 電影版
2009年，動畫嘅電影版《喜羊羊與灰太狼之牛氣沖天》喺農曆新年檔期上畫，而且大獲好評。

總共有八套動畫電影、兩套真人版電影。

### 網絡短劇
*喜羊羊遊世博（2010）
*洋洋得意喜羊羊（2015）
*漫鏡頭（2016）
*智趣羊學堂系列
**動植物篇（2016）
**運動篇（2016）
**地球嘉年華（2017）
**羊羊遊世界（2017）
**奇幻成語書（2018）
**羊羊來尋寶（2018）
*嫁人就嫁灰太狼（2017）
*羊羊趣冒險系列
**羊羊趣冒險（2020）
**羊羊趣冒險2（2021）

## 註

## 參考
香港動漫電玩節

**香港動漫電玩節** ()，以前叫做**香港漫畫節**又或者**香港動漫節**，第一次舉辦喺1999年，2008年改咗名做動漫電玩節，係香港集合咗漫畫、動畫、電玩、玩具同模型嘅一個大型展覽，每年都會喺香港會展舉行。

## 歷史

香港電玩動漫節嘅前身係**香港漫畫節** (**Hong Kong Comics Festival**)，由1999年起開始喺每年嘅7月底舉行，成立之前漫畫商只係喺香港書展入面展出。漫畫節舉辦初期，主要參展商都係漫畫嘅出版商，隨著近年大會喺同場舉辦埋香港電玩展，吸引咗好多電腦遊戲同網上遊戲廠商參展。由於本地嘅漫畫業界發展成熟，漫畫人物近年逐步由書走入動畫世界，所以大會喺2006年開始，將「漫畫節」改咗做「香港動漫節及電玩展」。到咗2008年正式合併為「香港動漫電玩節」 (**ACGHK**，即係“Animation-Comic-Game Hong Kong”)。

### 「漫畫節」自1999年嘅發展
1999年以前，漫畫商都會喺香港書展展銷，但因為人數眾多，而且大部分訪客嘅興趣係漫畫，亦都曾經發生過逼爆玻璃嘅情況。所以，書展自此同漫畫節分家。

*1999年，第一屆**香港漫畫節**喺7月14至19日，喺九龍灣國際展貿中心舉行。
*2000年，因為反應熱烈，主辦單位開始將展覽場地改喺香港會議展覽中心舉行。當中引入Cyber嘉年華，推介更多嘅數碼產品。
*2004年，漫畫節吸引咗日本動畫頻道Animax冠名贊助，改名做**Animax香港漫畫節2004**。
*2006年起，**香港漫畫節**正式改名做**香港動漫節** (**Ani-com Hong Kong**) ，並同**香港電玩展** (**Hong Kong Game Fair**) 一齊舉行。
*2008年起，結合做**香港動漫電玩節** (**ACGHK**，即係**Animation-Comic-Game Hong Kong**)。

### 2020年(停辦)
第22屆香港動漫電玩節展期原定喺2020年7月24號至7月28號期間喺香港會議展覽中心內舉行，但係受到武漢肺炎疫情影響，主辦單位初期縮小展覽規模同將展期提早一日至7月27號結束；其後因為7月武漢肺炎疫情有反覆跡象而延至2021年1月1號至1月4號舉行；但去到2020年12月出現嘅武漢肺炎疫情有反覆跡象，最終喺12月8號宣佈停辦。

第7屆「Creative Paradise 創天綜合同人祭」因為近期香港經濟問題以及運作上遇上嚴重虧損問題而暫停舉辦，並由「2020 ACGHK 同人區」取而代之同第22屆香港動漫電玩節會喺1樓展覽廳一併舉行。

### 2021年
第23屆香港動漫電玩節展期喺2021年7月23號至7月26號喺香港會議展覽中心內舉行。

因為食環署突然為展覽場地設限，展場館內只能維持50%嘅容納量。有網民表示，7月24號同25號下晝更加需要輪候超過3個鐘先可以進入展館，表示排隊等候過程仲容易散播病菌。

### 代言人
**香港動漫電玩節**每年都有安排代言人造勢。曾經做過代言人嘅藝員有：

*香港動漫電玩節（2008年–而家）：
**李靜儀 (歌星)、陳芷尤（2014年）
**張景淳、陳華鑫（2013年）
**魏焌皓、張慧雯（2012年）
**高海寧、王淑玲 (2011年）
**劉俐、Donut (組合)（劉瑋欣、許麗燕、胡心諾、何嘉兒、曾寶玲、朱裕琳）（2010年）
**趙碩之，戴夢夢，陳若嵐(Melody)（2009年）
**黑Girl（前稱黑澀會美眉）（2008年）

*香港動漫節（2006年–2007年）：
**鄭融（2007年）
**Twins (蔡卓妍，鍾欣桐)（2006年）

*香港漫畫節（1999年–2005年）：
**梁洛施（2005年）
**女生宿舍 (陳美詩、廖雋嘉、梁靖琪、張曼伶)（2004年）
**麥浚龍（2003年）
**梁詠琪（2002年）
**陳冠希（2001年）
**小雪 (香港)(蔡雪敏)（2000年）
**謝霆鋒（1999年）

## 出面網頁
*官方網頁
*香港旅遊館 2007年香港動漫節每天盛況報導
譚仔雲南米線

**譚仔雲南米線**，俗稱**譚仔**，係香港一間連鎖米線舖，首創車仔麵式麻辣米線，喺港九新界有好多分舖。2008年因為家族經營出現嚴重分歧而分成四姐夫婦、五哥嘅「譚仔雲南米線」同三哥、六哥嘅「譚仔三哥米線」各自營運發展。2017年5月譚仔雲南米線母公司「同心飲食」俾日本烏冬專門店「丸亀製麵」收購，2017年12月收購埋「譚仔三哥」。

## 產品

### 湯底
* 清湯
* 麻辣 - 辣度分為：雙特辣（菜單上無）、特辣、大辣、中辣、小辣、2分一小辣、3分一小辣、4分一小辣、5分一小辣、至10分一小辣
** 材料包括湖南指天椒、四川海椒及印尼米椒。
* 重慶麻辣（限「譚仔雲南米線」提供）
* 酸辣
* 湖南酸辣（限「譚仔雲南米線」提供）
* 三哥酸辣（限「譚仔三哥米線」提供）
* 煳辣（限「譚仔三哥米線」提供）
* 茄湯
* 砂砂（限「譚仔三哥米線」提供）

## 小食
### 四川風味系列
* 紅油青瓜
* 麻辣豬耳
*蒜泥白肉
* 尖椒皮蛋
* 麻辣雲耳

### 雞翼系列
* 新疆 香草烤雞翼
* 四川 麻辣烤雞翼
* 湖南 土匪烤雞翼（譚仔獨家，原創人係三哥）
* 麻辣口水雞翼

## 其他品牌
### 加藤屋
除經營雲南米綫外，亦有**[[加藤屋]]**品牌，提供日式牛肉飯及火鍋（同吉野家競爭）、鐵板牛肉（同胡椒廚房競爭）。

## 分家
喺2003年，三哥、六弟、五弟同佢老婆名義持股嘅四妹妹夫周志明一齊註冊成立「同心飲食有限公司」，一齊大展拳腳。但係2007年開始，分裂嘅導火線漸漸浮面，五弟同三哥因為裝修、租務同營運上嘅問題產生磨擦。卒之喺2008年，三哥同五弟決定拆夥，將當時12間分店平分。三哥同六弟離開「同心飲食」另起爐灶，創立「譚仔三哥米線」同群順有限公司；而五弟同四妹妹夫就繼續留喺「同心飲食」，經營「譚仔雲南米線」，從此各行各路。但係五弟否認拆夥係同錢銀問題有關，表示管理嘅理念出現嚴重分歧而各自營運。

## 出面網頁
;譚仔雲南米線：
* 
* [譚仔雲南米線](http://www.openrice.com/restaurant/sr1.htm?chain_id=10000017&chain_name=%E8%AD%9A%E4%BB%94%E9%9B%B2%E5%8D%97%E7%B1%B3%E7%B7%9A%20(%E6%89%80%E6%9C%89%E5%88%86%E5%BA%97)&region=0&s=3) - OpenRice

;譚仔三哥米線：
* 譚仔三哥米線
* 
* 譚仔三哥米線旺角旗艦店 - OpenRice

## 參考
九龍灣公園

**九龍灣公園**（）係香港一公園同遊樂場，喺九龍灣啟禮道，行政上歸觀塘區。佔地四公頃一，喺2005年3月30號啟用。設施有草地球場、欖球場、單車徑、場，以及十一人天然草足球場、欖球場、七人人造草地足球場。

## 主要設施
公園分為兩邊，一邊有天然草地球場同人造草球場，另一邊就有一個單車場。

### 天然草地球場
公園嘅天然草地球場可用作進行足球同欖球球類運動，於2005年5月3號啟用。

2009/10年球季，香港足球總會將九龍灣公園草地球場，分配畀愉園及大中兩支甲組球會作主場。

### 人造草球場
公園嘅人造草球場係一個七人人造草球場，於2005年4月1號啟用。

### 單車場

## 註

## 出面網頁
* 官方網頁

類:香港遊樂場
歐陽靖

**歐陽靖**（**Jin Au-Yeung**，），又叫Jin、MC JIN、Jin tha MC、The Emcee，係一個美籍華人饒舌歌手。佢憑住「Learn Chinese」呢首歌成為第一個登上美國唱片榜嘅亞裔美國人。2008年憑歌曲《ABC》返香港發展，並因此喺香港出名，亦得到商台叱咤903力捧，佢嘅歌曲獲得叱咤十大第六位。

## 個人資料
歐陽靖喺美國佛羅里達州邁阿密出世，佢嘅父母（香港移民到邁阿密）管理佢哋屋企嘅餐館，喺初中，佢開始熱衷喺嘻哈音樂同希望成為一個專業嘅饒舌者。當佢開始嘗試饒舌，發現佢有freestlye rap嘅天賦。

## 中國發展
2017年，歐陽靖用 Hip Hop Man 嘅名參加中國有嘻哈選秀節目，由於歐陽靖以蒙面身份出現，製造唔少話題。後尾歐陽靖因為係第一次用中文rap，喺中文節拍上出現咗問題而被淘汰。　

2018年，歐陽靖參加選秀節目偶像練習生嘻哈部分嘅導師。之後傳出歐陽靖會退出偶像練習生節目，主要係嘻哈部分畀早前中國有嘻哈另一位參選歌手PGone同李小璐嘅事情影響。

2019年，佢喺《蒙面唱將猜猜猜》第一次唱慢歌《無心傷害》，一班網民大讚有驚喜。

## 唱片作品
**「The Rest Is History」**

Released: October 19, 2004

Chart positions: 12 

**「Jin Presents: The Emcee's Properganda」**

Released: October 25, 2005

Chart Positions: - 

**「100 Grand Jin」**

Released: August 29, 2006 

Chart positions: – 

**「I Promise」**
Released on MySpace: November 1, 2006 - November 27, 2006

Released in stores: October 23, 2007 
Chart positions: – 

**「ABC 」**

Released: February 20, 2007 

Chart positions: – 

**「ABC」(HK Version)**

Released:  6, 2008

Chart positions: -

**「免費RAP MIXTAPE」**

Released: January 26, 2009

Chart positions: –

## 電視節目
* Now香港台
** Cooking媽嫲（2009）
* TVB
** 勁歌金曲（2010）
** 潛行狙擊 演 **楊立青**（2011）

## 電影
*2003年：狂野極速2
*2009年：死神傻了
*2010年：打擂台
*2010年：李小龍

## 獲獎記錄
* 2008年度叱吒樂壇流行榜頒獎典禮 - 第六位 - ABC

## 攷

## 出面網頁
* 官方網頁
* 
* 
* 
* 歐陽靖Facebook
* 歐陽靖官方論壇（香港）
德國足球代表隊

**德國足球代表隊**係代表德國嘅官方足球隊，由德國足球總會打理，會出席國際足球賽事好似世界盃同歐洲國家盃咁。

德國曾經四奪世界盃冠軍。

而家德國嘅波衫贊助商係Adidas。

## 出面網頁
*
法國足球代表隊

**法國足球代表隊**係代表法國嘅足球隊，由法國足球總會打理，會出席國際足球賽事好似世界盃同歐洲國家盃咁。

法國攞過兩次世界盃冠軍（1998年、2018年）。

而家法國嘅波衫贊助商係Nike。

## 出名球星
*柏天尼
*白蘭斯
*迪甘斯
*施丹
*賓施馬
*麥巴比

## 出面網頁
*
基督教正生書院

**基督教正生書院**係香港一間由基督徒搞嘅私立中學，係全亞洲唯一嘅戒毒學校。學校喺大嶼山芝麻灣半島嘅下徑（又叫做霞澗或者蝦澗）。2009年大約有110個學生。學校係由而家嘅校長陳兆焯博士喺1998年創辦，校監係創立正生會嘅林希聖先生。學校內嘅學生喺入學前情緒、行為上「出現偏差」、失控（例如打交、食煙、濫藥），佔百分之九十都係由香港法庭判入去。學生喺入學嗰陣都已經係冇晒毒癮。

## 學校類型
正生分級為中一至中六，已獲批新高中學制/三三四課程，今年亦有20名學生合資格報考新高中文憑試，亦有報導話呢間係特殊學校。雖然正生比起一般學校嘅模式特殊，但呢種說法係唔受到教育局規範。香港而家有60間資助特殊學校，根據教育局嘅網頁，正生唔屬於資助特殊學校，而係一間私立群育中學。

## 創辦機構
香港社團註冊為基督教正生會有限公司，喺1985年創辦，正生會亦提供咗自願者住院輔導，住院者通常都係未成年而且受毒癮困擾嘅人，佢哋希望脫離癮癖，學習重新融入主流社會。

## 課程
*預備班（中一）
*基礎班（中二、中三）：中文、英文、數學、聖經、體育（目標為本課程）
*會考班（中四及中五）：木工、電腦、鋼琴維修、養魚、手工藝、園藝、維修等
*興趣班︰鋼琴、結他、理髮、烹飪、合唱、籃球、游泳等。

## 申請搬去梅窩爭議
正生書院芝麻灣校址，因為2007年青少年濫藥問題嚴重，學生人數突然增加近三倍，令到住宿床位唔夠、設施及資源嚴重缺乏，加上成日有大石碌落嚟，土力工程署評定校址為危險地帶，勸喻佢哋搬，因此正生申請搬去梅窩原本係新界鄉議局南約區中學嘅空置校舍，但受到部分當地嘅居民反對，並遊行抗議遷入。2009年6月21號，香港電台城市論壇喺正生書院舉行，並邀請相關官員同地方人士，討論正生書院搬校問題，同埋共同商討各種可能嘅多贏方案。專欄作家梁啟智諷刺指有人提出「為何不把正生搬到特首辦」（點解唔將正生搬去特首辦）。陳兆焯校長後來表示曾經睇過鄉議局所畀嘅6個選址分別為荃灣、元朗、西貢、上水同屯門的廢置校舍都無一個合適，表示對梅窩居民仍然有信心，同埋認為梅窩係最佳嘅選擇。部分梅窩居民認為佢冇包容以前部分當地居民嘅反對聲音。

## 其他爭議
2009年壹週刊報導話基督教正生會喺福建武夷山開咗一間叫「武夷山正生旅遊開發有限公司」既旅遊公司，但旅遊公司係一間集夜總會、卡拉OK、足浴、色情按摩於一身嘅淫竇。另外正生會喺國內嘅投資有成三千萬港元，佢啲資金主要來自香港正生書院嘅學費住宿收入。2009年8月，正生校監就斥責《壹週刊》扭曲事實，正式入稟控告《壹週刊》誹謗，案件等緊排期審理。

## 參考

## 出面網頁
* 官方網址
* 正生會網頁
加時

**加時**係指一啲體育比賽係法定時間之內打和而重未分出勝負而需要延長嘅比賽時間，唔同體育比賽嘅加時時間都有唔同。

類:球賽術語
阿根廷足球代表隊

**阿根廷足球代表隊**係代表阿根廷嘅官方足球隊，由阿根廷足球總會打理，會出席國際足球賽事好似世界盃、美洲國家盃咁。

阿根廷曾經三奪世界盃冠軍（1978年、1986年同埋2022年），亦係兩屆夏季奧林匹克運動會足球比賽男子組冠軍（2004年、2008年）。

而家阿根廷嘅波衫贊助商係Adidas。

## 出面網頁
*
烏拉圭足球代表隊

**烏拉圭足球代表隊**係代表烏拉圭嘅官方足球隊，由烏拉圭足球總會打理，會出席國際足球賽事好似FIFA世界盃（世界盃）咁。

## 榮譽
### FIFA世界盃
* 冠軍：1930年、1950年（兩次）
* 殿軍：1954年、1970年、2010年（三次）

### [[洲際國家盃]]
* 殿軍：1997年、2013年（兩次）

### [[南美足球錦標賽]]／[[美洲國家盃]]
* 冠軍：1916年、1917年、1920年、1923年、1924年、1926年、1935年、1942年、1956年、1959年、1967年、1983年、1987年、1995年、2011年（15次）

### [[夏季奧林匹克運動會]]足球賽
* 金牌：1924年、1928年（兩次）

## 出面網頁
*
2010年FIFA世界盃

**2010年第19屆[[FIFA世界盃]]**嘅決賽週由南非共和國主辦，係非洲國家史上首次舉辦，喺2010年6月11號至7月11號比賽，結果西班牙足球代表隊捧盃。

## 主辦權
根據唔同洲分輪辦世界盃嘅新政策（已經喺2007年10月取消），非洲被指定為2010年世界盃嘅主辦洲分。五個非洲國家決定爭2010年世界盃嘅主辦權：
* 
* ／（一齊主辦）
* 
* 

根據國際足協會議上唔准兩個或以上嘅國家一齊主辦嘅決定，突尼西亞決定退出爭奪主辦權嘅行列。會議上亦都決定唔接納利比亞嘅主辦申請，因為利比亞唔再符合主辦國嘅要求。

經過一輪嘅投票，國際足協會長白禮達喺2004年5月15號蘇黎世舉行嘅記者招待會上宣佈，南非奪得2010年世界盃嘅主辦權。

* *喺共同主辦被禁止之後，喺2004年5月8號宣佈退出。*
* *嘅主辦申請因為唔符合主辦要求同唔接受共同主辦，而被拒絕。*

## 外圍賽

南非以主辦國嘅身分自動晉身決賽週。不過由於今屆嘅非洲區外圍賽亦都係2010年非洲國家盃嘅外圍賽，南非成為自1934年世界盃以嚟，第一個參加世界盃外圍賽嘅主辦國，只不過無論南非打成點都唔會影響佢哋以主辦國身分參加今屆世界盃。同上屆一樣，衛冕冠軍意大利唔會自動晉身今屆決賽週。

2007年11月25號，2010年世界盃嘅外圍賽嘅抽簽喺南非德班舉行，而決賽週嘅抽簽將會喺2009年12月4號，南非開普敦國際會議中心舉行。

### 出線球隊一覽
下面嘅32支球隊成功晉身決賽週，括號入面嘅係決賽週開始之前嘅世界排名。

;亞洲 (4)
* 
* 
* 
* 
;非洲 (6)
* 
* 
* 
* 
* 
* 

;北美洲及加勒比海 (3)
* 
* 
* 
;南美洲 (5)
* 
* 
* 
* 
* 
;大洋洲 (1)
* 

;歐洲 (13)
* 
* 
* 
* 
* 
* 
* 
* 
* 
* 
* 
* 
* 

## 吉祥物
2010年FIFA世界盃嘅官方吉祥物叫做**Zakumi**，係一隻綠色頭髮嘅豹。佢個名係來自南非嘅國際簡寫「ZA」，再加上喺多種非洲語言解釋做「十」嘅「 kumi」併砌而成。吉祥物嘅顏色亦都係反映咗主辦國南非波衫嘅顏色，黃色同綠色。

## 賽事
### 分組賽
#### A組

#### B組

#### C組

#### D組

#### E組

#### F組

#### G組

#### H組

### 淘汰賽

## 參考

## 出面網頁
*官方網站
籃球

**籃球**，又係一種由兩隊參與嘅球類運動，每隊派出5個球員，目的係將波射入對方球籃攞分，而且要阻止對方攞波同攞分。球員可以將波向任何方面傳、投、拍或者運，但係要受到下列規則嘅限制。

籃球比賽嘅形式有好多款，就以而家流行嘅街頭三人籃球為例，係3打3嘅比賽，更加講究個人技術。當今普遍認為最高水平嘅籃球比賽係俗稱NBA嘅美國國家籃球協會。

## 歷史
籃球係由一個加拿大籍嘅美國麻省青年會學院牧師奈斯密夫博士喺1891年發明。由於嗰度有一個又長又凍嘅冬季，極之唔啱打美式足球或者棒球咁嘅室外運動，於是有人就叫奈斯密夫博士發明一種可以喺室內玩嘅運動，奈斯密夫博士唔希望佢發明嘅運動會好似美式足球噉咁易受傷，亦覺得好似足球咁可以透過大力嘅射門增加入球機會並唔係咁好，於是就發明咗籃球，並有13條規則。

籃球喺1904年列入奧運嘅表演項目，而到咗1936年柏林奧運，更成為正式項目。至於女子籃球就要到1976年蒙特利爾奧運先至成為項目之一。

## 比賽
### 場地




* **球場**（Play court）：長28米，闊15米。
* **線**（Lines）：線闊5厘米，要清晰可見、顏色相同（推薦係白色）
* **邊界線**：邊界線包括兩條底線（End lines，比較短嗰邊）同埋兩場邊線（Side lines，比較長嗰邊），邊界線並唔係場地嘅一部分。所有障礙物應該距離邊界線至少2米。
* **中線**（Centre line）：中線係經過兩條邊線嘅中點，同底線平行嘅線段。中線兩邊凸出邊線15厘米。
* **中圈**（Middle circle）：中圈係喺球場嘅正中，圓心至圓環外邊緣嘅長度係1.80米。如果中圈內部要油顏色，就應該同限制區嘅顏色一樣。
* **半圈**（Semicircles）：半圈嘅圓心至圓環外邊長度係1.80米，圓心位於罰球線嘅中點。
* **罰球線**（Free-throw lines）：罰球線應該同底線平行，距離底線內邊最遠5.80米，長度係3.6米。罰球線中點應該同兩條邊線嘅中點喺同一條想像中嘅直線上。
* **禁區**（Restricted areas）：禁區係由底線、罰球線同兩條一端由底線發出，端點距離底中點3米遠，一端距離底線中點3米遠，一端同罰球線端點相連嘅線段同埋佢包圍而家嘅區域組成。呢啲線，包括底線，都係禁區嘅一部分。限制區嘅顏色可以同其他區域唔同，但應該同中圈一樣。
* **三分投籃區**（Three-point field goal area）：三分投籃區係球場上除咗靠近對方個籃嘅一個區域以外嘅全部區域，佢係由以下嘅線包圍：
** 兩條垂直喺底線嘅線段，佢嘅一端係位於底線上而且距離底線中點6.25米（NBA係7.24米）。另一端就同個籃嘅圓心位於同一條平行於底線嘅想像線上，線長1.575米。
** 一條以個籃圓心做圓心，半徑6.25米的半圓弧，佢嘅端點同上面所講嘅兩條線段嘅端點重合。
** 呢三條線加埋就叫做**三分線**。

### 球員同位置
喺籃球入面，球員嘅位置大致上分成以下呢五種：

* 控球後衛
* 得分後衛
* 小前鋒
* 大前鋒
* 中鋒

呢啲分類都係基於戰術嘅調配，籃球規則冇任何定明，因此有時都會出現雙塔（雙中鋒）、三後衛之類嘅情況。基本上，呢啲位置都係同球員嘅身高有關，後衛嘅身形一般都比較高，而較矮嘅球員，一般都係擔任前鋒。

### 玩法同規則
喺一場比賽入面，球證會首先喺中圈入面進行跳波，只要有其中一方嘅跳球球員拍到個波，場波就會開始。球員要用一切合法嘅方法，將個波放入籃。籃球規則講明，球員只可以用手打波，但唔可以用拳打，而蓄意用下肢掂波更加係違例。有波嘅球員必須令到個波郁先可以帶波走，只可以單手拍波，而傳球同埋投籃就可以用雙手。

正規嘅球賽共分做四節，每一節10分鐘（NBA係12分鐘），如果唔可以喺法定時間入面贏波，就會進行加時，每節加時有5分鐘，如果重未分得出勝負，就會再加時，直到分出勝負為止。

比賽入面，每隊要喺24秒內進攻，如果未能夠喺24秒內將個波投入或者掂到對方球籃，就係違例，對方可以得到控球權。

球員投籃，成功嘅話一般都係2分，如果喺三分區（即係三分線以外）投籃成功嘅話，就會得到3分，而喺罰球情況下成功嘅會有1分。

有時雙方球員會同時爭奪（手掂住）籃球，又或者喺籃球規則中未能判斷控球權誰屬嘅情況下，球證會判雙方球員跳波。以往跳波會喺最近嘅中圈或者罰球圈進行，由2003年開始，國際籃球規則開始採用球權輪替法，以加快比賽節奏。

### 犯規
國際籃球規則入面，犯規係指同對方球員嘅非法身體接觸或者違反運動道德嘅行為，每次被判犯規嘅球員都會記低，每個球員容許有5次個人犯規（NBA係6次），而個人犯規包括以下幾種：

;侵人犯規
* 定明球員唔可以任何唔正常姿態（超出佢嘅垂直空間），去阻止對方球員前進，或者使用激烈嘅動作。常見嘅個人犯規有：
** 阻擋
** 撞人
** 背後非法防守
** 阻撓
** 非法掩護
** 非法用手
** 推人
** 罰則：如果被判侵人犯規，除咗犯規球員要被記低一次個人犯規外，對方更加可以按唔同情況得到控球權或者罰球機會。

;雙方犯規
* 喺某啲情況下，雙方球員會為咗爭奪位置而引起激烈嘅動作，就係指侵人犯規嘅動作。裁判就會判雙方球員一次雙方犯規，即每人一次個人犯規，然後按輪換發球法決定發球權。

;違反運動道德犯規
* 當球員犯規嚴重粗野，又或者球員防守時並唔係針對籃球而係進攻球員，咁樣好容易導致受傷，球證可判斷為違反運動道德犯規。
** 罰則：如果被判違反運動道德犯規，會被記低做違反運動道德犯規，呢種犯規同時係個人犯規，但兩次違反就唔可以喺同一場比賽再參與比賽。除此之外，對方亦會得到罰球並之後有控球權。

;技術犯規
* 係指所有球隊人員，包括球員、教練同其他註冊人員嘅非接觸性犯規。規則中定明，所有人唔可以對球證無禮、要服從球證嘅判決、唔可以拖延時間、唔可以騷擾對方球員、扣籃球員除咗安全理由之外唔可以掛喺籃上之類，新嘅規則更定明球員唔可以故意跌底以博取對方犯規，亦都係技術犯規嘅一種。
** 罰則：如果被判技術犯規，會被記低做技術犯規，呢種犯規同時係個人犯規。除此之外，對方會得到罰球並之後有控球權。

;打交
* 係針對喺球場入面球員以外嘅隨隊人員嘅打架行為嘅規則，違反者會被逐離場。

## 世界籃球組織
* 國際籃球協會（FIBA）

## 睇埋
* NBA

## 出面網頁
* NBA News
葉名琛

**葉名琛**（**Yeh Ming-ch'en**；），字**崑臣**，係大清高官，湖北漢陽人。佢做兩廣總督時，響第二次鴉片戰爭之中，畀英法聯軍攻入廣東省城虜走而出名，最後死響印度架利吉打獄中。
香港中學一覽

呢個**香港中學一覽**係依十八區劃分，包括官立、資助、直接資助計劃同埋私立中學、英基學校協會旗下嘅中學同埋其他國際學校。

曾經遷校嘅就按而家嘅位置處理，曾經改名嘅以最後嘅名做準。

## [[中西區 (香港)|中西區]]中學

## [[灣仔區]]中學

## [[東區 (香港)|東區]]中學

## [[南區 (香港)|南區]]中學

## [[離島區]]中學

## [[油尖旺區]]中學

## [[深水埗區]]中學

## [[九龍城區]]中學

## [[黃大仙區]]中學

## [[觀塘區]]中學

## [[西貢區]]中學

## [[葵青區]]中學

## [[荃灣區]]中學

## [[屯門區]]中學

## [[元朗區]]中學

## [[沙田區]]中學

## [[大埔區]]中學

## [[北區 (香港)|北區]]中學

## 其他
### 只設高中課程嘅學校
*保良局莊啟程預科書院（保良局唐乃勤初中書院學生中三畢業後升讀呢間學校）
*明愛華德中書院
*香港兆基創意書院
*中華基督教會公理高中書院
*崇正中學
*瑪利亞書院
*路德會官塘書院
*神召會馬理信書院
*泰來書院(香港)
*泰來書院

### 即將停辦嘅中學
* 佛教慧因法師紀念中學（將於2022年停辦）
* 龍翔官立中學（將於2024年停辦）
* 陳樹渠紀念中學（將於2025年停辦）

### 已停辦嘅中學
*大埔官立中學（大埔區）
*堅尼地城官立中學（中西區；繼承：將軍澳官立中學，現址成為職業訓練局青年學院 (堅尼地城)）
*余道生紀念中學（中西區；繼承：南屯門官立中學，現址成為中西區聖安多尼學校）
*聖瑪加利書院（灣仔區，現址成為高主教書院（小學部））
*明愛達言學校（特殊學校）（灣仔區；現址成為嘉諾撒聖方濟各學校）
*香港三育中學（灣仔區）
*香港紅卍字會柴灣卍慈中學（東區；繼承：香港紅卍字會大埔卍慈中學，現址成為救世軍中原慈善基金學校）
*樹仁中學（南區，現址成為新加坡國際學校）
*新界鄉議局南約區中學（離島區）
*明愛聖保祿中學（離島區）
*天光道官立中學（九龍城區；繼承：天水圍官立中學）
*中華基督教會念慈中學 （九龍城區；繼承：中華基督教會方潤華中學，現址成為中華基督教會灣仔堂基道小學（九龍城））
*寶血會金禧中學（九龍城區；現址成為德蘭中學）
*長沙灣官立中學（深水埗區；繼承：粉嶺官立中學）
*伯裘女子中學（深水埗區；同匯知中學合併）
*德仁書院（深水埗區）
*香港聖瑪加利女書院（沙田區）
*地利亞修女紀念學校（月華）（觀塘區）
*新法書院（九龍城區）
*基督教臻美黃乾亨小學暨初中學校（觀塘區，現址成為福建中學附屬學校）
*威靈頓英文中學（觀塘區，現址成為香港城市大學德福分校）
*珠海中學（荃灣區，當時為珠海書院中學部）
*荃灣官立工業中學（荃灣區；現址成為馮漢柱敎育中心）
*保良局青衣中學 (技能訓練)（葵青區；現址成為東華三院周演森小學）
*上葵涌官立中學（葵青區）
*下葵涌官立中學（葵青區）
*柏雨中學（元朗區；同伯裘書院合併）
*香港調景嶺中學（西貢區；由景嶺書院取代）
*明愛沙田馬登基金中學（沙田區）
*育才中學（沙田）(沙田區)
*崇蘭中學（沙田區）
*仁濟醫院第五中學（北區；現址成為上水宣道小學）
*沙頭角官立中學（北區，現址成為沙頭角國際學校）
*鳳溪第二中學（北區）

## 開辦中學課程嘅國際學校
### 香港島
*加拿大國際學校（Canadian International School）
*香港猶太教國際學校（Carmel School，至八年級）
*漢基國際學校（Chinese International School）
*德思齊加拿大國際學校（DSC International School）
*德瑞國際學校（German Swiss International School）
*香港學堂國際學校 (Hong Kong Academy)
*香港國際學校（Hong Kong International School）
*香港日本人學校中學部（Hong Kong Japanese School Junior Secondry Section，至中學三年級）
*韓國國際學校（Korean International School）
*蘇浙小學、蘇浙公學國際部 (Kiangsu & Chekiang Primary School & Kiangsu-Chekiang College)
*法國國際學校（Lycée français international）

### 九龍
*美國國際學校（American International School）
*香港澳洲國際學校（Australian International School Hong Kong）
*宣道會劉平齋紀念國際學校（Christian Alliance P C Lau Memorial International School）
*協同國際學校（Concordia International School）
*啟歷學校 (Kellett School)
*弘爵國際學校－半島 (Sear Rogers International School － Peninsula)

### 新界及離島
*愉景灣國際學校 (Discovery Bay International School)
*哈羅香港國際學校 (Harrow International School Hong Kong)
*沙頭角國際學校 (International College Hong Kong)

## 睇埋
*香港中學教育
*香港小學一覽
*香港幼稚園一覽
*香港特殊學校一覽

## 備註

## 出面網頁
*香港教育局－學校嘅資料搜尋同學校名單
*家庭與學校合作事宜委員會－香港中學概覽
聖公會阮鄭夢芹小學

**聖公會阮鄭夢芹小學**（**S.K.H. Yuen Chen Maun Chen Primary School**，簡稱**YCMC**）係香港一間小學，喺新界大埔廣褔邨，1984年由聖公宗（香港）小學監理委員會創立，校名係紀念阮維揚夫人鄭夢芹。現任校長係楊楚傑先生。

2009年9月，呢間小學嘅下午校搬去同區嘅富亨邨，同神託會培賢小學合併，改名做聖公會阮鄭夢芹銀禧小學。之後兩間學校都變成全日制學校。

## 位置
小學響廣福邨西南角，響填地之上，大埔河響佢西邊，北邊有中華基督敎會馮梁結中學，東北係廣福邨廣平樓，東有民政事務總署廣福社區會堂，南面隔個樹林係大埔公路元洲仔段。

## 出面網頁
*

類:大埔
亞洲冠軍盃二級聯賽

**亞洲冠軍盃二級聯賽**（AFC Champions League Two），係亞洲足協舉辦嘅一年一度，唔同國家嘅球會與球會之間嘅足球比賽，2004年到2024年叫**亞洲足協盃**。

根據亞洲足協球會賽事排名，東亞區同埋西亞區各自排名頭十二位國家同地區球會，就會符合資格參與賽事。各區排名頭六位嘅國家入便，國內排名最高而又未能參與亞洲冠軍盃精英聯賽嘅球會可以攞到參賽資格。各區排名第七到十二位嘅國家入便，國內排名最高嘅球會可獲得參賽資格。

## 比賽形式
亞洲冠軍盃二級聯賽嘅比賽形式同亞洲冠軍盃精英聯賽大致相同，每個國家或者地方派出1支或2支球隊（一般係聯賽冠軍或者盃賽冠軍），分成8組，每個小組4支隊伍進行主客制雙循環比賽，小組頭兩名都可以晉級淘汰賽階段。16強、半準決賽同埋準決賽會以兩回合主客制形式進行，重有作客入波優惠嘅制度。決賽以一場過形式進行，經過亞洲足協抽籤後，由上線或下線入決賽嘅球隊於主場出戰。

## 以前嘅比賽
### 亞洲足協盃：兩回合決賽時代

## 參考

## 出面網頁
* AFC Official Web Site
* RSSSF - AFC Cup
佘義

**佘義**（**Geoffrey Robley Sayer**；）係英國人，亦係香港人，長期響香港做公務員，掌管過海關同敎育等部門，寫過一啲香港史書。

## 屋企
有仔Guy Mowbray Sayer。

## 生平
佘義1887年英國出世，響倫敦讀Highgate School，之後去咗牛津大學，善於踢波。佘義無耐考咗公務員試（Civil Service Examination）。佢過咗，因為佢中意東方，佢揀咗香港，唔去印度。

1910年10月24號，佢獲任香港嘅Cadet Officer（官員實習生之類），喺布政司下嘅部門同立法，年薪二百二十五英鎊。一九一一年一月一號抵港。按當時規定，佢送去廣東省城（家下廣州）學中文。所以一月九號赴省。佢好快就精通中文。呢個嘢唔單止打工有用，到佢退休都好大影響。佢一九一二年十一月九號通到實習生考試，成爲及格實習生（Passed Cadet）。同年十一月八號到翌年一九一三年二月十六號，同埋三月廿一號到十一月廿一號，兩度署任南約理民府助理官員（Assistant District Officer）。中間七月廿九號，佢通咗法律考試。十一月廿二號，佢轉爲署任警察官員（Assistant Superintendent）。一九一四年十月十二號，佢轉去Official Receiver's Office。一九一五年一月廿九號，佢署任爲Deputy Official Receiver of Debtor's Estates。到佢就跟住港督梅含理，做佢祕書。

無耐，歐洲就開始第一次世界大戰，佢入咗Rifle Brigate，做到Major。打完仗，1919年，佢就返來香港，重結埋婚。

返香港，佢做過好多要職，好似1927年到1932年管海關，同退休前1934年到1938年敎育司咁。

佢1938年退休，將一啲中文作品譯做英文。

## 興趣
佘義中意打木球，佢去唔同學校同政府部門推廣木球。有時響埠際賽領軍㖭。

## 註
沙龍之友

**沙龍攝影愛好者**，香港簡稱做**龍友**，係鍾意沙龍攝影嘅一班業餘影相愛好者，或者當中嘅成員。沙龍攝影愛好者鍾意影相係為咗興趣，或者跟師傅或帶徒弟工餘周圍去搵嘢影。沙龍攝影愛好者可以細分為幾類，有啲鍾意影靚女、街景、歷史建築物、地區盛事、旅遊風光。

沙龍攝影愛好者用嘅相機以為單鏡反光機視為行內。用機仔就即係未入流。

## 同普通相嘅唔同
一九六六年由 寫嘅 一書裏面講到， 要成為一張沙龍相，有以下幾個要求：
#題材創新，或者構圖有創意
#影技了得，同黑房技術無誤
#吸引注意，令人有共鳴
#有種「與眾不同」嘅風格
#相製作要完美 

## 攷

**【照片時空．上】隨馮漢紀搭上時光機　回到60年代沙龍起飛時 《香港01》，2018-11-28.
## 睇埋
*攝影學會
*外影
*燈光人像
*攝影記者
*寫實攝影
*唯美主義
*攝影展
*美圖秀秀
*Photoshop
李燦明

**李燦明**（，）係加拿大唐人，卑詩省議會（Legislative Assembly of British Columbia）代表北本拿比（Burnaby North），由2001年做到2017年，係北本拿比選區嘅第一個唐人省議員。識講廣東話同英文。

李燦明响香港出世，後來移民加拿大卑詩省大溫地區。2001年代表卑詩省自由黨（British Columbia Liberal Party）出戰卑詩省當選http://van.worldjournal.com/pages/full_van?hash=comments_2526041&page_label=full_van&id=2526041&widget=push&article-%E6%9D%8E%E7%87%A6%E6%98%8E%E3%80%81%E9%9B%B7%E6%9B%BC%E5%A8%A3%20=&open=&#comments_2526041。2005年第二次參選又掂咗連任http://van.worldjournal.com/pages/full_van?hash=comments_2526041&page_label=full_van&id=2526041&widget=push&article-%E6%9D%8E%E7%87%A6%E6%98%8E%E3%80%81%E9%9B%B7%E6%9B%BC%E5%A8%A3%20=&open=&#comments_2526041。2005年6月16號卑詩省長金堡（Gordon Campbell）委任佢做嗰屆省議會嘅《亞太事務部秘書》（Asia-Pacific Initiative）。 

2009年5月李燦明第三次參選又再連任。

## 睇埋
*:en:British Columbia general election, 2009卑詩省選2009（英文）
*:en:British Columbia general election, 2005卑詩省選2005（英文）
*:en:British Columbia general election, 2001卑詩省選2001（英文）

## 出面網頁
*李燦明省議員個人網站
*卑詩省政府網站－北本拿比嘅卑詩省省議員：李燦明/MLA: Richard T. Lee
*加拿大BC省亞太事務秘書長李燦明响2009年1月9日喺中國四川嗰度講嘢
香港博物館一覽

下面係香港嘅博物館一覽：

## [[康樂及文化事務署]]轄下嘅博物館
*香港藝術館（尖沙咀）
**茶具文物館（喺香港公園）
*香港歷史博物館（尖沙咀東）
**香港海防博物館（筲箕灣）
**羅屋民俗館（柴灣）
**李鄭屋漢墓博物館（深水埗）
**孫中山紀念館（中西區）
**葛量洪號滅火輪展覽館（喺鰂魚涌公園）
*香港科學館（尖沙咀東）
*香港太空館（尖沙咀）
*香港文化博物館（沙田）
**三棟屋博物館（荃灣）
**香港鐵路博物館（大埔）
**上窰民俗文物館（西貢北潭涌）
*香港電影資料館（西灣河）
*香港視覺藝術中心（喺香港公園）
*香港文物探知館（喺九龍公園嘅香港歷史博物館舊址）
*屏山鄧族文物館暨文物徑訪客中心（元朗屏山）

## 其他政府部門轄下嘅博物館
*機場核心計劃展覽中心（荃灣汀九）
*香港規劃及基建展覽館（喺中環香港大會堂入面）
*香港歷史檔案大樓（觀塘）
*香港懲教博物館（赤柱）
*警隊博物館（半山區）
*香港賽馬會禁毒資訊天地
*衞生教育展覽及資料中心
*青嶼幹線訪客中心及觀景台
*香港房屋委員會展覽中心
*獅子會自然教育中心
*入境處博物館
*機電工程署節能展覽館
*香港金融管理局資訊中心展覽館

## 其他組織轄下嘅博物館
*香港海事博物館（喺中環8號碼頭）
*香港中文大學文物館（喺馬料水香港中文大學入面）
*香港大學美術博物館（前稱馮平山博物館，喺薄扶林香港大學入面）
*香港大學許士芬地質博物館（喺薄扶林香港大學入面）
*香港賽馬博物館（跑馬地馬場）
*保良局歷史博物館（銅鑼灣）
*東華三院文物館（喺油麻地廣華醫院入面）
*香港醫學博物館（半山區）
*交易所展覽館（喺中環交易廣場入面）
*童軍文物廊
*香港浸會大學孔憲紹博士伉儷中醫藥博物館（喺九龍塘香港浸會大學入面） （介紹）
*法國巴黎銀行伯大尼博物館（薄扶林）
*香港教育學院香港教育博物館（喺大埔香港教育大學入面）
*香港兒童探索博物館（官網）
*夏達華聖經世界‎
* M+博物館（喺西九龍文娛藝術區）

## 私營同其他
*人類民俗館（大埔）
*古董電扇博物館（筲箕灣）
*大澳迷你博物館
*人類飲食博物館（沙田）
*香港杜莎夫人蠟像館
*山頂纜車歷史珍藏館
*香港國際玩具博物館（港鐵油麻地站C出口文明里夾廟街）（介紹）

## 閂咗門嘅博物館
* 電訊堡（喺太古坊多盛大廈）1998年閂門
* 市政局大樓展覽中心（香港規劃及基建展覽館現址）2000年閂門
* 德華展覽廳（喺荃灣德華公園）
* IN的家（喺添馬艦）2003年閂門
* 鄧麗君香港故居（喺赤柱）
* 信不信由你奇趣館（喺山頂凌霄閣）2005年閂門
*馬術展館（彭福公園）2008年閂門
*香港2009東亞運動會展覽廊 2009年閂門

## 籌建或規劃緊嘅新博物館
* 航空博物館（喺前啟德機場跑道）
* 奧林匹克博物館（喺沙田）

## 睇埋
*香港旅遊
*香港史
*香港文化

## 出面網頁

*香港旅遊發展局－博物館
*康樂及文化事務署－文物復修組
*康樂及文化事務署－其他博物館
*香港博物館播放清單
全國「雙百」評選

**全國「雙百」人物評選**係一次喺2009年搞嘅評選活動，目的係嚟慶祝中華人民共和國成立嘅60周年。呢次活動係由中共入面嘅總共11個團體負責包辦。

## 評選準則
根據主辦單位，「100位為新中國成立作出突出貢獻嘅英雄模範人物」嘅標準係：「為咗民族獨立同人民解放英勇犧牲，值得永遠銘記嘅革命先烈；為咗黨同人民嘅事業不懈奮鬥嘅基層優秀共產黨員、戰鬥英雄同革命群眾嘅傑出代表；堅決擁護同支持革命事業，積極從事進步活動嘅著名民主愛國人士同國際友人；响全民族抗戰期間頑強嘅奮戰、為國捐軀嘅愛國將士」。名單入面嘅人，都會係由中國共產黨誕生到中華人民共和國成立期間做過啲大事，即係1921年到1949年呢28年。

至於「100位新中國成立以嚟感動中國人物」，佢嘅標準就係：「堅決貫徹落實黨嘅路線方針政策，堅定理想信念，記實黨嘅宗旨，廉潔奉公，一心為民嘅基層優秀黨員幹部；為國家發展、民族振興、社會和諧、人民幸福作出重大貢獻嘅各行各業傑出代表；响平凡崗位入面做出唔平凡嘅業績嘅工人、農民、知識分子同解放軍官兵、青年學生同埋其他先進典型」。名單入面嘅人，就係自從中華人民共和國喺1949年成立以嚟，做過啲大事嘅人。

## 候選人提名
全國「雙百」人物嘅評選活動，係由2009年5月中開始。國家嘅唔同地區同唔同部門都好重視佢，所以亦都精心咁組織。主辦單位亦都通過唔同嘅大眾媒體嚟收納普羅大眾嘅提名，其中包括用寫信、互聯網嘅社交媒體、打電話、同手機嘅短信等等嘅方法。

評選嘅委員會喺經過評議之後，正式宣佈有300個人正式成為咗評選之中嘅候選人。

## 投票
喺2009年7月20號，主辦單位公佈全國「雙百」評選嘅候選人。由呢日到8月10號期間，中華人民共和國嘅唔同人都可以用報紙或者手機嚟投票，揀佢哋心目中最鍾意嘅候選人。主辦單位亦都提供咗監督電話，嚟確保個選舉係公正。

喺20日嘅投票時間裏面，投票嘅人數有差唔多1億。經過唔同部門嘅審核同埋委員會專家都投埋票之後，啲結果最終喺9月10號推出。

## 評選結果
下面係評選嘅贏家一覽：

### 英雄模範
基於個姓氏嘅筆劃排序，「100位為新中國成立作出突出貢獻嘅英雄模範人物」嘅名單係：八女投江、于化虎、小葉丹、馬本齋、馬立訓、方志敏、毛澤民、毛澤覃、王爾琢、王盡美、王克勤、王若飛、鄧萍、鄧中夏、鄧恩銘、韋拔群、馮平、盧德銘、葉挺、葉成煥、左權、白求恩、任常倫、關向應、劉老莊連、劉伯堅、劉志丹、劉胡蘭、吉鴻昌、向警予、尋淮洲、戎冠秀、朱瑞、江上青、江竹筠、許繼慎、阮嘯仙、何叔衡、佟麟閣、吳運鐸、吳煥先、張太雷、張自忠、張學良、張思德、曠繼勳、李白、李林、李大釗、李公樸、李兆麟、李碩勳、楊殷、楊子榮、楊開慧、楊虎城、楊靖宇、楊闇公、蕭楚女、蘇兆征、鄒韜奮、陳延年、陳樹湘、陳嘉庚、陳潭秋、冼星海、周文雍同陳鐵軍夫婦、周逸群、明德英、林祥謙、羅亦農、羅忠毅、羅炳輝、鄭律成、惲代英、段德昌、賀英、趙一曼、趙世炎、趙尚志、趙博生、趙登禹、聞一多、埃德加·斯諾、夏明翰、格里戈里·庫里申科、狼牙山五壯士、聶耳、郭俊卿、錢壯飛、黃公略、彭湃、彭雪楓、董存瑞、董振堂、謝子長、魯迅、蔡和森、戴安瀾、瞿秋白

### 感動中國
基於個姓氏嘅筆劃排序，「100位新中國成立以嚟感動中國人物」嘅名單係：丁曉兵、馬萬水、馬永順、馬恆昌、馬海德、中國女排五連冠群體、孔祥瑞、孔繁森、文花枝、方永剛、方紅霄、毛岸英、王杰、王選、王瑛、王樂義、王有德、王啟民、王進喜、王順友、鄧平壽、鄧建軍、鄧稼先、叢飛、包起帆、史光柱、史來賀、葉欣、甘遠志、申紀蘭、白芳禮、任長霞、劉文學、劉英俊、華羅庚、向秀麗、廷·巴特爾、許振超、達吾提·阿西木、邢燕子、吳大觀、吳仁寶、吳天祥、吳金印、吳登雲、宋魚水、張華、張雲泉、張秉貴、張海迪、時傳祥、李四光、李春燕、李桂林同陸建芬夫婦、李素芝、李夢桃、李登海、楊利偉、楊懷遠、楊根思、蘇寧、谷文昌、邰麗華、邱少雲、邱光華、邱娥國、陳景潤、麥賢得、孟泰、孟二冬、林浩、林巧稚、林秀貞、歐陽海、羅映珍、羅健夫、羅盛教、草原英雄小姐妹、趙夢桃、鍾南山、唐山十三農民、容國團、徐虎、秦文貴、袁隆平、錢學森、常香玉、黃繼光、彭加木、焦裕祿、蔣築英、謝延信、韓素雲、竇鐵成、賴寧、雷鋒、譚彦、譚千秋、譚竹青、樊錦詩

## 註

## 攷

類:中華人民共和國史
烏魯木齊

**烏魯木齊**（；蒙文：；維吾爾文：**ئۈرۈمچى**，拉丁維文：Ürümchi；）係中國新疆維吾爾自治區嘅首府，1954年之前叫做**迪化**，被認為係「離海最遠嘅城市」。
香港鐵路博物館

**香港鐵路博物館**，即**舊大埔墟火車站**，係香港嘅博物館，歸香港文化博物館管，本來專介紹九廣鐵路史，後嚟加入咗講港鐵嘅展覽廳。佢最突出嘅地方就係佢保留返舊站建築，風格獨特，金字頂，十足中國傳統建築。該館喺大埔墟崇德街13號。

## 歷史
佢嘅前身係大埔墟火車站，喺1913年建成，面積成6,500平方米，以往係九廣鐵路嘅重要車站之一。但係由於九鐵於喺1980年代有電氣化火車，新嘅大埔墟火車站喺1983年開始用，因為咁舊大埔墟火車站喺同年嘅4月6號閂門。跟住喺1984年被列做法定古蹟，再修建做博物館，喺1985年開放。

## 設施同藏品
博物館入面保留咗6架歷史車卡、手動及機動工程車各一架。喺1997年加埋沙頭角支線用過嘅窄軌蒸氣機火車頭，再喺2004年新增九鐵喺1955年引入首架柴油機車——叫做「亞歷山大爵士號」嘅51號機車。除此之外，博物館擺咗唔少當年用過嘅工具、火車模型、圖片歷史介紹同埋用過嘅信號系統等。博物館出面地下有啲寫咗舊時九廣鐵路英段嘅車站名喺地下。

### 舊月台佈局

### 相

File:Old Tai Po Market Station banner.JPG|舊大埔墟火車站站牌
File:51 SIR ALEXANDER.JPG|亞歷山大（葛量洪）爵士號
File:KCR NGS train.JPG|窄軌蒸汽火車頭
File:RM train223.JPG|歷史車箱223號


## 交通
* 港鐵
** ：大埔墟站、太和站
* 綠色專線小巴：
**20A、20B、20C、20K、20S、21A、21K、25A、25B、25K、26
* 巴士：
**64K、65K、71K、72、72A、72X、73、73A、73X、74A、74K、74X、75K、75X、271、307、E41
*地址：
**大埔墟崇德街13號

## 場館資料
* 開放時間
** 星期一、星期三至星期日（包埋公眾假期）
** 每日上晝10點 — 下晝6點

* 休息時間
** 逢星期二、聖誕日、聖誕翌日、元旦同農曆新年初一、初二同初三。 

* 收費
** 免費入場

## 出面網頁

* 香港鐵路博物館
* 康樂及文化事務署-古物古蹟辦事處
* 2008年11月：香港鐵路博物館影像
Dear Jane

**Dear Jane**係香港一隊樂隊，由黃天翱（Tim Wong，主音）、翁厚樑（Howie Yung，電結他手）、伍漢邦（Jackal Ng，低音結他手）、黎俊華（Nice Lai，鼓手）組成。

## 成員介紹

**黃天翱  Tim** - 11歲同屋企人移民美國，同埋喺夏威夷大學主修音樂，係楊洛婷嘅老公。
*生日：5月6日
*國籍：美國  
*語言：廣東話、英文、國語
*個人演出：無綫電視《翡翠音樂幹線》節目主持、明珠台英文大使、05年PAPYLUS（廣告）、01年AIG信用咭（廣告）、FHM Taiwan Photos / Fashion、百老匯（廣告）

**翁厚樑  Howie** - 喺加拿大出世同長大，同埋喺加拿大約克大學主修經濟，16歲開始作曲，有豐富作曲、編曲、監製、同埋錄音經驗
*生日：1月6日
*國籍：加拿大                            
*語言：廣東話、英文
*專長：創作

**伍漢邦  Jackal** - 喺香港正形設計學院-商業設計系畢業，而家係銅鈸品牌子Zildjian嘅香港區代言人之一，考到英國聖三一音樂學院爵士鼓樂8級證書，亦做過全職鼓樂導師。喺 2004 年去日本修讀由敲擊樂手 Arthur Hull 主辦嘅Facilitators' Playshop，學咗多種集體鼓樂技巧。更加擔任過日本Drum Circle指揮。
*生日：6月20日
*語言：廣東話、英文、國語
*專長：打鼓
*個人演出：曾經多次參與台灣同內地嘅音樂表演活動．包括《台灣MTV音樂高峰會》、《春天吶喊音樂節》、《野台開唱音樂節》、《生力Wild Day Out》，亦曾經喺《張震嶽Queen's突擊派對》、《周杰倫深圳演唱會》擔任Drum Tech。

## 歷史
「Dear Jane」個名係源自 Dear John letter 嘅男仔（寄畀女仔）版。佢哋個名顯示佢哋嘅歌曲以男仔角度為主。四個人都係喺香港住，細個嗰時曾經分別喺唔同地方留學，吸收咗唔同嘅生活同音樂文化。返香港之後，就打算用搖滾音樂喺呢個金錢掛帥嘅大都會生存，結果…

樂隊喺2003年組成，喺香港經過 100 場大大小小 live show 之後，2006年8月推出第一張大碟 。上榜歌曲包括《男兒當打交》、《梳化》、《空中小姐》、《黑仔》；同時亦收錄咗話題之作《放大假》，同以 Pop Punk 風格改編前Beyond結他手黃貫中嘅個人作品初哥，結果大受歡迎。另外一首點提作品《一步》 亦成為防止自殺委員會嘅生命熱線組織主題曲。

2013年翻唱連詩雅《到此為止》一曲，網上得到好高點擊率。

## 歌曲

## 其他
*Tim曾經做過幾個歌手喺TVB MV嘅男主角。
*Jackal 曾經係地下樂隊 "Sanskrit"（醒神薑）嘅鼓手。
*歌曲"男兒當打交"曾經喺香港巴士電視上播放。
*歌曲"初哥"係有黃貫中一齊夾。
*首張大碟"100"係佢哋出咗100場show後出嘅。
*Tim 同 Howie 都係喺藝術家庭中長大。Tim 嘅姑丈係著名導演杜琪峯，但係阿 Tim 無利用到呢個機會嚟創業，堅持走佢鍾意嘅音樂路線，Howie 嘅叔叔係八十年代著名作曲同唱片監製翁家齊。

## 得獎/排行
* 2006年 - 香港新城電台「勁爆新登場樂隊」
* 2009年 - 香港新城電台「國語新勢力樂隊大獎」
*《別說話》係2009年叱咤903專業推介第16週嘅冠軍歌，重有就係紐約華語廣播、華語流行榜、同澳門電台華語都係冠軍歌
*《一百萬人的故事》係2009年澳門電台華語第33週嘅冠軍歌
*《Rising Star》喺2011年叱咤903專業推介歌曲排行榜逗留十個禮拜，最終成為第36週冠軍歌，幾可肯定成為年尾叱吒十大頭五名歌曲。

## 樂隊大碟
*《100》-（2006）by 漢傳媒 See Music Ltd.
#放大假 - 作曲：Adam Diaz
#黑仔 - 作曲：Tim Wong
#穿梭機 - 作曲：Adam Diaz
#空中小姐 - 作曲：Adam Diaz
#一步 - 作曲：Howie Yung
#初哥 - 作曲：黃貫中
#後備王 - 作曲：Adam Diaz
#梳化 - 作曲：Howie Yung
#男兒當大交 - 作曲：Adam Diaz
#Find My Way - 作曲：Adam Diaz
#黑仔（Acoustic）- 作曲：Tim Wong

*《XOXO》-（2009）by 大國文化 Music Nation Group
#一百萬人的故事 - 作曲：Adam Diaz
#請繼續激我 - 作曲：Adam Diaz
#我需要什麼 - 作曲：Adam Diaz
#戰狼三國（前傳）- 作曲：Romeo Diaz
#戰狼三國 - 作曲：Adam Diaz
#別說話 - 作曲：Howie Yung
#二十年後的歌 - 作曲：Howie Yung
#沒有你的假期 - 作曲：Howie Yung
#Happily ever after
#第一個 - 作曲：Howie Yung
#我愛煙花不愛花 - 作曲：Adam Diaz
#沒有這天使 - 作曲：Tim Wong
#別說話（國語版）- 作曲：Howie Yung

* 2011年11月21號：Gamma

## 樂隊/樂隊成員為其他歌手/節目主題曲製作
*森美移動 - ，， 2008
*原島大地 - （電影「超班寶寶」主題曲）2006
*胡琳 -  2002
*謝霆鋒 -  2002
*葉文輝 -  2004
*何韻詩 -  
*陳珊妮 -  2001
*商業電台叱吒903節目「你睇我唔到」片頭曲 2009
*商業電台叱吒903節目「好回家」片頭曲 2008
*香港電台「Teenpower」主題曲 2007
*香港電台第二台節目「嘻哈天使 Angela」片頭曲 2006
*新城電台節目「聯Fan所」片頭曲 2007
*李卓庭 -  2009

## 連出去
*Dear Jane Yahoo! Blog
*Dear Jane Forum
*Dear Jane Facebook Page
*Dear Jane Facebook Group
*Dear Jane 微博
*Dear Jane YouTube channel
*HK01報道

## 參考資料
博物館

**博物館**，又叫**博物院**，係徵集、保藏、陳列同研究代表自然同人類文化遺產嘅實物，並對嗰啲有科學性、歷史性或者藝術價值嘅物品做公眾提供知識、教育同欣賞嘅文化教育機構、建築物、地點或者社會公共機構。

博物館重未有一個權威性嘅定義，各國都根據國情訂定佢嘅定義，但較廣為接受嘅定義為國際博物館協會所提供嘅定義，喺2001年修訂嘅章程入面，佢嘅定義係：博物館係一非營利嘅永久性機構，喺佢嘅所發展同服務嘅社會，對公眾開放，以學習、教育、娛樂做目的，蒐藏、保存、研究、傳播同展示人類及佢嘅環境嘅物質證據。一般人歸納出博物館所富有嘅功能做：典藏、研究、展示、教育四大項。

## 歷史
博物館嘅起源，係喺約公元前300年亞歷山大城嘅繆斯廟（Mouseion）。繆斯廟入面專門收藏咗古希臘嘅亞歷山大大帝喺歐洲、亞洲及非洲嘅征戰得到嘅珍品。博物館嘅英文「Museum」，就係源喺希臘話嘅繆斯廟「Mouseion」。然而，當時嘅博物館並唔對外開放。

文藝復興時期，歐洲嘅王室貴族開始喺王宮入面設陳列室收藏珍品，但亦只開放畀貴族參觀。1773年，英國開放阿須摩林博物館（Ashmolean Museum）畀公眾人士參觀，成為世界第一間公眾博物館。

## 類型
早期博物館嘅定義係以列舉式嘅方式，條列出邊啲機構可視為博物館，但近年嚟嘅趨勢係改以條件式嘅敘述。因此只要符合呢啲條件嘅機構，都會俾人當係博物館，因此博物館嘅類型更加琳瑯滿目。

根據美國博物館協會嘅年度統計，其中博物館嘅類型有以下幾種：水族館、自然中心、青少年博物館、動物園、植物園、專門博物館（如鐵路、音樂、航空等）、科學同科技博物館（有星象廳）、歷史建物或遺址、一般類型（多學科、跨領域）自然史同人類學博物館、歷史博物館、藝術博物館幾種。

而國際博物館協會對博物館定義嘅第一條第B款則指出：「其他機構其目的亦符合博物館嘅定義，呢啲機構包括：
* 自然、考古或民族學嘅紀念物或遺址、歷史紀念或遺址
* 擁有展現物種嘅機構
* 科學中心同星象廳
* 由圖書館或檔案館永久性經營嘅**非營利**藝廊、保存機構或產示中心
* 自然保留區
* 其中管理或負責各種喺本定義所列機構嘅國際、國家級或地區性嘅博物館組織
* 從事**維護**、研究、教育、訓練、記錄同埋其他同博物館同博物館學相關工作嘅機構
* **從事保存、永續維護同埋管理有形同無形文化遺產嘅文化中心同其他組織**
* 其他從事同博物館或博物館學相關嘅部門。」

## 睇埋
* 博物館學
* 中國博物館一覽
* 香港博物館一覽
* 畫廊
* 展覽館
* 陳列室
* 收藏
成都

**成都**（；上江話：[tsʰən˨˩tu˥]；客家話：Sàng-tû；威式拼音：**Chengtu**；普通話拼音：Chéngdū），簡稱**蓉**（），又叫做**錦城**（）、**錦官城**（），被譽為**天府**（），係中國四川省嘅省會，行政級別喺副省級。

成都係位處四川盆地嘅平原。戰國時代經已建都。當時秦朝攻打四川，就派咗李冰去鎮守成都。李冰喺呢度搞都江堰水利工程，結果灌溉咗成個成都平原。於是千百年嚟都係西南大城市。

## 氣候
成都屬副熱帶濕潤氣候，冬季唔會好凍。

	
## 參考